Eka | Ebitufaako >> Amannya G'abeddira Enjovu\n1.0 Ensibuko y’amannya mu kika\nAmannya agatuumibwa mu kika ky’enjovu agasinga obungi ga nnono era ga buwangwa, era ga biti bingi.\n1.1 Agaasiibuka ku bukulu obw’ensikirano\nAmannya agagwa mu kiti kino g’emannya g’abakulu ab’ensikirano okutandika ne Mukalo okusenvula mu nnyiriri ezo mu kasolya n’empya zaazo, tuutyo mu masiga, awo ne tukka mu mituba ne mu nnyiriri ne tukommekereza n’empya n’ennyumba.\n1.2 Ag’engero ne nn’eyisa\nMu ttuluba lino mwemuli amannya agayingiramu mu kika nga ga ngero ate amalala nga ga kwepaatika. Gano ate gazingiramu n’agamu ag’ekiti ekisoose. Mangi ku mannya gano gavaanga ku mpisa z’ab’enjovu ennungi oba embi, enjogera zaabwee, emize gyaabwe, n’ebirowoozo byaabwe ebya buli ngeri.\n1.3 Ag’ensolo n’ebirala\nAmannya mangi gaasibuka ku nsolo n’ebiwuka ebya buli ngeri, emiti n’emiddo ebyabaanga mu bulamu bw’ab’enjovu. Bingi ku bintu bino baabiggyangako engero nnyingi ku zo nga zitandika ne nnukuta Sse, ab’enjovu, okufanana n’Abaganda abalala, ekigambo ekyo kye baggyamu okukifuula erinnya ly’abantu.\n1.4 Agaava ku ndabika y’omuziro gwaffe\nAmannya mangiko gatuumwa ng’abagatuuma era abagayiiya basinziira ku ku nkula ne ku ndabika y’enjovu nga nnamu oba ng’efudde. Eby’okulabirako bino bigasa okujjayo ensonga eno. Ssessanga liraga obugagga bw’amasaanga enjovu bw’erina; nga mu mbeera eno tewunyikamu mu nsi yonna. Erinnya Mukalo ery’Omukulu w’ekika, lyandiba n’amakulu amakusike nga bwe twaalabye mu nnyingo esooka, naye mu ndowooza ey’amangu libikkula obwaaguuga bw’ennyama y’enjovu ng’ekaliriddwa n’efuuka omukalo. Omukalo ogwo tegwenkanika obunene n’obuzito mu nsolo zonna eziri ku nsi.\nErinnya Ssemmambo ery’Omutaka w’e Buligi liraga obungi bw’omuwendo gw’emmambo ezikozesebwa okuleega eddiba ly’enjovu ng’ettiddwa oba ng’efudde. Mu solo zonna, tewali avuganya Wanjovu okubeera n’emmambo. Mu nnyingo esooka amakulu g’erinnya lino n’ennono yaalwo bivaayo bulungi kulaga ekibeera ku wanjovu ng’agudde.\nErinnya Ssozi likungiriza obugulumivu bw’enjovu. Abagitunulira ebalabikira ng’olusozi oluwanvu ate nga lugazi olwawukana ku nsozi eza bulijjo ne lufuuka essozi. Ssentubalo, erinnya erituumwa mu njovu, liyinzika okuba nga lyatuumwa omu ku bazzukulu ba Mukalo olw’entunula ye, naye ate lyatuukana n’entunula y’enjovu buli kadde erabika ng’etulubadde.\n1.5 Agaasibuka ku buwangwa n’ennono y’ebifo\nAmannya agamu gaava mu buwangwa n’ennono ebisaangibwa mu bifo ab’enjovu gye baberaanga. Mu butaka bw’Ow’essiga Ssemmambo e Buligi esangibwaayo ejjinja ery’obuwangwa eriyitibwa Nabbaale. Ku jjinja eryo kirabika kwekuva amannya Ssebbaale ne Nabbaale agatuumibwa ennyo mu ssiga eryo. Kumpi awo, era we wasula engo y’omusambwa eyitibwa Nawandigi. Ku Nawandigi kwekwaava erinnya Ssewandigi eriyitibwa Omutaka Ssemmambo ne linaalyo Ssebuwufu (bwa ngo, tebuwunyibwaamu mbwa) era ery’omutaka oyo. Amannya Nawandigi ne Ssebuwufu gatuumwa nnyo ewa Ssemmambo e Buligi.\n2. Amannya agatuumibwa wonna mu kika\nOkufananako n’amannya g’Abaganda gonna, amannya g’abeddira enjovu gawulwaamu ag’abalenzi n’ag’abawala. Gano wammanga tegawuddwa mu masiga naye ge gatera okuwulikika ennyo mu


KCCA etadde obukwakkulizo ku ttakisi ne bodaboda...\nBeeraliikiridde ku kya Gavt. okubunyisa masiki...\nGAVUMENTI ya South Sudan eguddemu akasattiro, Omumyuka wa Pulezidenti ne Minisita w’Ebyokwerinda n’abakungu abalala bwe bakwatiddwa obulwadde bwa Corona obwakatta abantu 7 mu ggwanga eryo.\nAbakwatiddwa ye; Omumyuka asooka, Dr. Riek Machar, Minisita w’ebyokwerinda Angelina Teny ng’ono mukyala wa Machar wamu n’abakuumi baabwe n’abakozi ab’omu ofiisi zaabwe. Dr. Machar yalabiseeko ku ttivvi y’eggwanga n’akakasa bannansi ba South Sudan nti baamukebede ng’alina obulwadde era agenda kuggalira awamu wiiki bbiri ng’abasawo bwe bamwekenneenya kubanga tali mu mbeera emwetaagisa okugenda mu ddwaaliro.\nTRUMP ALI KU DDAGALA Pulezidenti wa Amerika, Donald Trump awuniiriza ensi bw’ategeezezza nti amaze ebbanga ng’amira eddagala erya ‘Hydroxychloroquine’, ly’alumiriza nti liwonya Coronavirus, kyokka ng’abasawo baliwa balwadde ba musujja gw’ensi.\nTrump yagambye nti talaba nga ddagala ddungi nga Hydroxychloroquine era ajja kusigala ng’alimira kubanga limukoledde eby’amagero kyokka yalumbiddwa bannabyabufuzi nti asusse okubalaatira ku nsonga z’obulwadde n’atuuka n’okumira eddagala nga tewali bukakafu bwonna nti mulwadde.\nSipiika wa Palamenti ento, Nancy Pelosi yagugumbudde Trump nti alabika aliko n’ekikyamu ku mutwe okuddira eddagala ly’omusujja n’alimira ng’ebitongole ebyobulamu byonna mu Amerika lyalabula dda abantu ku ddagala eryo okulimira.\nGye buvuddeko, Trump yalangirira nti abawabuzi be mu by’obulamu baamukakasizza nti ‘Hydroxychloroquine’, akola bulungi mu kulwanyisa akawuka aka Coronavirus era abantu basaanye okumweyunira. Kyokka ebitongole by’obulamu n’ebibiina by’abasawo baamugugumbula nti alelembuka bulelembusi na bigambo by’atalinaako bukakafu.


EYALI muka ssentebe wa disitulikiti y’e Wakiso, Matiya Lwanga Bwanika gwe yasuddewo ng’amaze okufuuka ssentebe wa disitulikiti, alumbye eyali bba eyamulekera amabanja ge beewola mu bbanka n’amusuulawo wadde nga bamaze emyaka 12 nga baagalana. Atottodde ennaku Bwanika gy’amuyisizzaamu:\n“Nze Sarah Nansikombi (44), nga ntunda byamasannyalaze mu Kiyembe mu Kampala. Nalabagana ne Matia Lwanga Bwanika mu 2000, era ne tusiimagana nga namusanga talina mukazi, wadde yalina abaana be yazaala edda.\nBwanika twakkaanya n’aleeta abaana be mu maka gaffe. Nasobola okukozesa ssente zange ze nakung’aanya ne nneezimbira enju ku ttaka lye nasikira okuva ku kitange.\nEra wano Bwanika w’abadde asula. Abaana be yabaleeta nze mbakuzizza, kuba baali bawulize nga tebalina buzibu. Nze Mukama teyansobozesa kumuzaalira.\nYatandika okwesimbawo mu byobufuzi mu 2006, bwe yavuganya ku bwassentebe bwa Wakiso, era ewange ye yali enkambi. Wadde yagwa ssente zange zaagenderamu nnyingi.\nBwe twalaba ng’embeera mbi, nasalawo okusinga ekyapa ky’ennyumba yange mu banka, ne bampola ssente ne ntandika bizinensi y’okutunda ebyamasannyalaze mu Kiyembe, kyokka ne mmuteekamu, tusobole okukola fenna, wadde nga yo ewandiikiddwa mu mannya gange bw’omu.\nNagituuma erinnya lya Saranika Enterprises nga ngatta erinnya lyange erya Sarah ne Bwanika. Mu kulonda kwa 2011 ng’azzeemu okwesimbawo, edduuka lyange y’ebadde ofiisi ye mu kibuga.\nBWANIKA ATANDIKA OKUKYUKA\nOluvannyuma nga ssebo amaze okulondebwa ku bwassentebe, yatandiikiriza mpola obutadda waka, abaana yatandika obutabawa buyambi era nga nange buli lwe mmugambako ampisa ng’ekyonziira.\nNalaba kiyitiridde ensonga ne nziyingizaamu mwannyinaze Dick Kabali, eyamuyita enfunda eziwerako ng’ayagala basisinkane, kyokka Bwanika yamugambanga kimu nti talina budde akola nnyo.\nMwannyinaze yatuuka n’okumugamba bwe kibeera kisoboka basisinkane ekiro ng’annyuse kyokka omwami yagaanira ddala.\nLumu ng’enda okuva ku dduuka okukola okudda ewaka, ng’aggyeemu ebintu bye mu nju.\nOkuva mu mwezi gwa August taddangamu kulinnya kigere waka, kyokka bo abaana weebali.\nMu kiseera we yagendera, yandeka edduuka akimanyi nti ssente zonna ezirimu za bbanja, ate nga ne nannyini kizimbe atubanja.\nYe bwe yalaba ng’agudde mu ssente yadduka buddusi, nze n’andeka mu nnaku, kyokka nagenda nsondereza ssente ez’enju ne nzimalayo, wadde ddyo ebbanja terinaggwaayo.\nNGEZAAKO OKUTAASA OBUFUMBO BWAFFE\nNasisinkana bannaddiini abamutwala, kyokka nga bang’umya nti ngira mmulindako bijja kumwonoonera akalulu ke. Ensonga zino nazituusaako n’ew’Omulabirizi Kityo Luwalira, kuba ndi Mukristaayo era saafuna buyambi.\nNatuukirirako abantu abawerako e Mengo, kyokka bantegeeza kimu nti bijja kumukosa mu kalulu ke, era mu kiseera kino bantegeeza nti mmulinde ekisanja kye kino kimale okuggwaako kuba bijja kumukola bubi, kyokka nga bansuubiza okumugambako.\nOlumu neesitula ne ng’enda mu kitongole ekirwanirira eddembe ly’obuntu ne nsisinkana akikulira, Livingstone Sewannyana ne mmunnyonnyola engeri musajja we alwanirira eddembe ly’obuntu gy’alinnyirira eddembe lya banne.\nYantegeeza nga bw’ajja okumulaba. Ne kati kikyanneewuunyisa okulaba nga Bwanika asembera ku mmeeza Entukuvu kyokka ng’akimanyi nti alina abantu b’atulugunya,” Nansikombi bw’annyonyola.\nMWANNYINA WA NANSIKOMBI BY’AGAMBA\nYinginiya Dick Kabali agamba: Oluvannyuma lw’okulaba nga Bwanika aliisa mwannyinaze akakanja, namusaba tusisinkane tusobole okumalawo obutakkaanya.\nNze okuwasa kwa Bwanika tekyandibadde kizibu kuba kino abasajja bangi bakikola ayinza okuba nga yalaba nga mukyala we takyamusaanira.\nBwanika muzibu, yaleka mwannyinaze ng’amulekedde abaana be. Bizinensi yagireka eri mu looni nga n’edduuka balibanja.\nBukedde yasobodde okutuukako mu maka ga Nansikombi agasangibwa e Mengo era n’asangayo abaana ba Bwanika okwabadde omulenzi Dennis Bwanika eyategeezezza nti ddala kituufu Matia Lwanga Bwanika y’amuzaala, kyokka nga mu kiseera kino ali mu luwummula lwa S.6.\nBWANIKA AZZIZZA OMULIRO\nSsentebe w’e Wakiso, Matiya Lwanga Bwanika bwe yatuukiriddwa ku ssimu yeegaanyi ebigambo byonna ebyogerwa Nansikombi, n’ategeeza nti kituufu yali mukazi we ne baawuukana, kyokka nga by’ayogera bya bulimba anoonya kumwonoonera linnya.\n“Oyo omukyala akozesebwa bukozesebwa bannabyabufuzi abannwanyisa okulaba nga bansuula, omanyi omuntu gy’okoma okulinnya n’abakulwanyisa gye bakoma okubeera abangi.\nOmukyala oyo by’antuusizzaako, n’obwavu bwe yankuba olwa ssente zange ennyingi ze yantwalako, mpulira nga njagala na kukaaba.\nWaliwo abantu abamuli emabega abagenderera okwonoona erinnya lyange nga bansibako amatu g’embuzi okundiisa engo”.


Adwadwalikanye lw’abatuliisa embwa, – ababaka\nHome Topic Adwadwalikanye lw’abatuliisa embwa,\nAdwadwalikanye lw’abatuliisa embwa,\nHome › Forums › Ababaka Discussions for Unity and Peace › Emboozi Ezenjawulo / General Discussions › Adwadwalikanye lw’abatuliisa embwa,\nTagged: Kamagra 100mg Forum Ellalcorn\nAugust 24, 2008 at 6:59 am #17018\nAdwadwalikanye lw’abatuliisa embwa Palamenti n’ebaleka okuyinaayina\nOSOLOBEZA era otendereza nga omucomo bwe gukuwoomedde ennyo naye ennyama gy’olidde ogimanyi? Oyinza okuba ng’olidde mbwa!\nKyantiisa nnyo kubanga abasuubuzi b’omu katale k’oku Kaleerwe mu Kampala, poliisi yabakutte lubona nga babaaga embwa bagende bagyokye omuchomo bagiguze abalyi b’emichomo.\nPoliisi y’e Wandegeya yagambye nti bamaze ebbanga nga bafuna lipoota nga ku Kaleerwe bw’eriyo abasuubuzi abawujja emichomo gy’embwa ne bagiguza abantu. Kyokka ku luno poliisi kwe kusitukiramu n’ezinduukiriza Abapere abo nga bali ku mbwa babaaga n’ebakwata.\nTewannaba agamba nti abaliisa abantu embwa bali ku Kaleerwe wokka, era bonna bonna baakwatibbwa nedda. Kirabika nga kati bangi era nga basaasaanidde ebifo bingi. Ne leero oli ku muchomo olya, naye tomanya oyinza okuba ng’oli ku mbwa weeriira.\nOkumanya ng’ebintu bibi nnyo, kirabika n’amateeka agavunaanirwamu abo abaliisa bannaabwe embwa tegaliiwo. Anti poliisi yagambye nti abo abakwatibbwa ku Kaleerwe, egenda kubaggulako omusango gwa kuyisa bubi mbwa, ne bazittira mu bulumi nga bazisalako obulago n’okuzibaaga nga ababaaga ente oba embuzi.\nToyinza butadwadwalikana ng’oliisibwa embwa, kyokka nga yo Palimenti y’eggwanga mu kifo ky’okussaawo amateeka amakakali agakangavvula abalabbayi abatuliisa embwa beefunire lupiiya, yo eri mu kwefulukutira mu birala ebitalina nnyo kye bitugasa.\nYonna nnyama naye tonamanya nnyama ya kika ki? Olwaleero abatuliisa embwa be bakwatibbwa kyokka kimanye nti eriyo abatuliisa n’emmese abatannakwatibwa.\nAbalabbayi bwe bawulira nga bakubirizibwa okulembeka bafune ensimbi ez’okweyimirizaawo, bwe batyo bo basazeewo kulembekera mu mbwa na mmese.\nBuli ggwanga n’ebyalo, newankubadde awalala embwa n’emmese ziriibwa, naye ewaffe wano okulya embwa oba emmese kikyali kya kivve eri abantu bangi ddala.\nAwo nno Palimenti yaffe esaanye okussaawo amateeka aganaatutaasa obutaliisibwa ebyo bye tutalya. Abatuliisa embwa banoonya nsimbi, naye enkya oba luli bajja kutandika n’okuwujja emirambo gy’abantu nagyo bagituliise emichomo beefunire ssente, kaakati tunadda wa bwe watabeewo mateeka makakali agatutaasa?\nAbalabbayi beeyisizza bubi nnyo mu kutunoonyamu ssente nga batuliisa ne bye tutalya. Singa abalabbayi bano tebeekube mu kifuba ne beggyamu omuze guno , era singa tewabeewo ngeri nabo ebagolola ettumba ogamba tebatuuse n’okuliisa Abasiraamu embizzi?\nDdwaddwaddwa Mumansa nze nkikinadde okubuuza nti lwaki Palimenti etuvuddemu tuliisibwe bye tutalya nga abatubiriisa bali mu kulembeka beenoonyeza lupiiya empya n’enkadde?\nAugust 25, 2008 at 5:51 pm #19447\nAugust 26, 2008 at 3:14 am #19455\nLuli kyaali nti bwogenda ebusontola mbwa naawe omugunya maguja\nkati bikyuuse abaziwomerwa bayiika buli lukya ,kobbo nti lwaaki tufa obwaavu\nnaye kino kiviira ddala waggulu gwaate bino byonna , byaliwo nga tukyekolera kubintu byaffe?\nKasita ekintabuli kiyitirira ekitaliiko mwasirizi bino byosanga tekyaali kulumirwa kasita ebye kibbibbi bwe biyitirira nebifukira ddala eddini buli omu kyasanga kyakola.Ensi nefukira ddala ekyenyinyalwa,


Bukedde Online - Betty Nambooze, Seggona ne bannammwe tubawonye - Mao\nBetty Nambooze, Seggona ne bannammwe tubawonye - Mao\nMunsimbe emabega tutwale obuyinza - Bobi Wine\nPULEZIDENTI wa DP, Norbert Mao musanyufu bya nsusso oluvannyuma lwa bannabyabufuzi okuli Erias Lukwago, Betty Nambooze, Medard Seggona n’abalala okumuviira mu DP.\nMao ng’atuuka ku kitebe kya DP ku Balintuma Road.\nMao yasinzidde mu lukiiko lwa bannamawulire eggulo ku Balintuma Road mu Kampala n'ategeeza nti kati awulira bupya n'akawewo awulira kapya buli lw'ajjukira nti Lukwago ne banne bamuviiridde.\nLoodi Meeya Erias Lukwago ku Lwokubiri yeegasse ku kibiina kya FDC ate Nambooze ne banne baalangirira nti ebya DP babivuddeko balowooza ku kya kwegatta ku kibiina kya NUP/People Power ekya Robert Kyagulanyi.\n"Kale ani yali amanyi Nambooze (Mukono municipality), Medard Seggona (Busiro East), Muwanga Kivumbi(Butambala), Joseph Gozanga Sewungu (Kalungu East), Robinah Nabbanja n'abalala okutuusa, DP lweyabawa kkaadi ne bamanyibwa? Tewali n'omu!" Bwatyo Mao bwe yabuuzizza n'ayongerako nti yeewuunya bannabyabufuzi abafaanana nga bano abasooka okukozesa ekibiina bwe bamala okumanyika ate beefuula.\nKu kya Lukwago, yasoose kumuyozaayoza okugenda mu FDC ate n'amulumba nti abadde omutima gw'agenda dda mu FDC kyokka ng'omubiri guli mu DP noolwekyo amuyozaayoza kuba kati omubiri n'omutima biri mu kifo kimu.\nYagasseeko n'okumukulisa kye yayise obufumbo bwa kawundo kakubye eddirisa bw'agamba nti bw'abaddemu mu FDC okutuusa lwe baabutongozza eggulo.\nYagambye nti buli eyayabulidde DP yawadde balala mukisa kuyingirawo kutwala kibiina mu maaso.\nKale ani yali amanyi Nambooze\nJoseph Gozanga Sewungu\nKu kya Lukwago\nNantaba agugumbudde poliisi okubuzaabuza ku bya Ssebulime\nAbasajja okunkuba ku kabina kinnyiiza\nSubaru ya 'Super Lady' eremeddeyo lwa musolo


Bukedde Online - Emiggo, omwengen’enjaga byangoba ku musajja\nEmiggo, omwengen’enjaga byangoba ku musajja\nABAZADDE abasindikiriza abaana baabwe mu bufumbo bayigire kunze.Olunnaku mmange lwe yansindiikiriza mu bufumbo ndifa ndulojja. Nze Event Nayituliki nga nnina emyaka18. Nnafumbiriganwa ne baze nga nnina emyaka 17 wabula abeewabwe w’omusajja nnabalimba nti mpeza emyaka 18.\nKino bakadde bange tebaakikola nga beeyagalidde wabula baanyigirizibwa olw'ebigambo abantu bye baayogeranga nti nze nnadibira ku luggya n'ekigendererwa ky'okubakwanira abasajja baabwe. Mu buwangwa obwaffe, abanywarwanda beewala omwana wabwe okwogerebwako ebigambo ebinene naddala omuwala nti adibidde ku luggya.\nBwe kityo bakadde bange baayanguwa okunnoonyeza omusajja gwe siryerabira obulamu bwange. Embaga yange ey'okwanjula yaliwo nga July 14, 2017 era omusajja yasobola okuleeta ebintu ebitonotono omwali ne ssente enkalu 50,000/- ng'akasiimo k'abazadde.\nWadde saafumbirwa mu kawundo kakubye eddirisa naye nnatuuka ekiseera ne nnejjusa nti ssinga nnamanya nandifumbiddwa omusajja gwe njagala Omwami owange yakeeseza mu ddongo ku lunaku lwe nnasitulirako okugenda ewuwe. Nnalowooza nti osanga kya lunaku lumu wabula yagufuula muze.\nSsaayagala kubuulirako bakadde bange ebizibu bye njolekedde kwe kusalawo mbiyitiremu nnaabakyala w'ekyalo eyatuuza omwami wange ate nemba nga alugulidde ku ppata.\nYandaga nti enjaga n’omwenge abinywa kyere. Bino yagattako n’okunkaliga emiggo awatali nsonga. Yahhambanga nti ku ndongo, omwenge, enjaga n'omusajja nnondeko kimu era n’akomba ku erima nga bwatasobola kubireka lwa mukazi.\nNnasibamu ebyange n’enzira ewaffe n’olubuto lwa myezi esatu nga nsuubira nti omwami wange aneekuba mu kifuba n’akyusa. Ekyammala enviiri ku mutwe ye musajja okutumanga abantu ne bahhamba nti sseeyibaala ne gyendi asobola okunkubirayo.\nBakadde bange bansaba nguminkirize mmuzaalire omwana nti osanga anankima nzireyo ewuwe. Bwe nnamala okuzaala ne nkubira baze essimu nga mmusaba obuyambi n’ansekerera nga annangira nga bwenvuze emmotoka ey'emitto. Mu busungu, nnagenda ku poliisi y'e Lwengo eyannyambako okukwata omusajja n’ansuubiza okumpa obuyambi bwa 28,000/- buli mwezi era poliisi n’emulagira okuzitekanga ewa nnaabakyala.\nKino yakikola omulundi gumu gwokka n'okutuusa kati taddangamu kubumpeereza. Ebyo nnalaba biri bityo ensonga kwe kuzongerayo mu kkooti e Lwengo era omulamuzi n’amulagira okumpanga 40,000/- buli mwezi. Ndi mu kutya kuba nkimanyi omusajja yeekobaana n’abehhanda okunkubira amasimu agantiisatiisa okuntuusaako obulabe ssinga sidda wuwe kyokka obulamu bwange mbwagala.\nNsaba abawala abali mu myaka gyange bayigire ku nze, basalengawo n’amagezi bwe baba batuusizza okufumbirwa kubanga nze omusajja yansiraanya era sisuubira kuddamu kufuna ssanyu.


Bukedde Online - Omwana ow'omwaka ogumu asuuliddwa ne bbaluwa z'eddwaliro\nOmwana ow'omwaka ogumu asuuliddwa ne bbaluwa z'eddwaliro\nBakaleke aggalidde owa poliisi mu Kampala\nBp Kisekka olumaze okugoba emizimu n'amaye...\nAdded 21st February 2015\nABATUUZE b’e Mulago baagudde ku mwana ku nkya nga bamuzazise ku mabbali g’ekkubo n’ebbaluwa z’eddwaaliro kwe bamujjanjabira.\nBya Deborah Nanfuka\nOmwana ono eyabaddeko ebbaluwa nga ye Diana Kyabakazi nga wa mwaka gumu n’omwezi gumu, yasangiddwa mu Katale zooni e Mulago ku ssaawa 12:00 ez’oku makya ku Ssande ya wiiki ewedde. Wabbali we baabadde bamwebasizza waabaddewo ensawo y’engoye ze baabadde bazinze obulungi.\nAkola ku nsonga z’abaana ku poliisi y’e Mulago Diana Kyabakazi yagambye nti omwana ono abadde alabirirwa ssentebe w’ekitundu oluvannyuma yaggyiddwayo n’atwalibwa ku poliisi y’e Mulago eyamukwasizza aba Wototo Children’s Centre okumulabirira.\nDr. Elizabeth Kiboneka akulira Mwana Mugimu yagambye gye buvuddeko nti bamalaaya be bakyasinze okusuula abaana olw’okubulwa bakitaabwe abatuufu ssaako n’omulimu gwabwe okubeera nga tegubawa budde. bw’abaana.\nOmwana ow''omwaka ogumu asuuliddwa ne bbaluwa z''eddwaliro\nBy'olina okukola okwewala entalo mu laavu\nNze nkyali bbebi wa mmami\nEyabba omwana ku yaaya akwatiddwa\nOmwana bamusudde n'ebintu ku kkubo\nOmuyizi asaddaakiddwa ne bamuggyamu n'omutima


Okwogera Kwa Kabaka Ronald Muwenda Mutebi II E Bugerere Ku Mukolo Gw'okukuza Olunaku Lw'ebyobulamu. - Radio Simba - Ennene\nOkwogera kwa Kabaka Ronald Muwenda Mutebi II e Bugerere ku mukolo gw’okukuza olunaku lw’ebyobulamu.\nOkusookera ddala nsanyuse nnyo olwenteekateeka yomukolo gwa leero n’ebyo byonna ebikoleddwa abantu ab’enjawulo. Tusiimye nnyo bannaffe bonna abavudde mu bitongole eby’enjawulo ebitwegasseeko mu kuteekateeka olunaku lw’eby’obulamu era alobu a tubusiimye nnyo.\nNga eggwanga tukyalina entalo nnyingi zetulwana omwo nga mwemuli okukendeeza nokumalirawo ddala obwavu mu bantu baffe, ebbula lyemirimu mu bavubuka awamu n’okwesalirawo ku nsonga enkulu ezikwata ku ggwanga lyaffe. Wabula tetusobola kubituukako okujjako nga abantu baffe balamu ddala bulungi. Twagala nnyo buli omu afeeyo nnyo ku nsonga ey’okubeera n’obulamu obulungi, okugeza twagala abantu baffe okweyigiriza ensonga ey’okunaaba mu ngalo buli kiseera, okweyonja n’okuyonja amaka gaffe,okulya obulungi,okukola dduyiro, n’okwejjanjabisa buli kiseera. Ebyo byonna bikulu nnyo mu bulamu bwaffe.\nTusanyuse nnyo okuwulira nti ensonga y’obulwadde bwa siliimu nti esomeseddwa ku mukolo guno. Naffe twongera okuggumiza ensonga yeemu, tubakubiriza okwongera okwerinda siliimu, okwekebeza awamu n’okwejjanjabisa singa oli mulwadde.\nTuddamu okukowoola abavubuka baffe okukola ennyo n’okwenyigira ennyo mu byobulimi n’okusingira ddala okujjumbira okusimba emmwanyi kinnoomu ne mu bibiina by’obwegassi\nTulwanyise nnyo obwavu, tulwanyise endwadde tusobole okutuukiriza ebiruubirirwa byaffe.


Bukedde Online - Abaliko obulemu bakalambidde ku kya disitulikiti okweddiza ettendekero\nAbaliko obulemu bakalambidde ku kya disitulikiti okweddiza ettendekero\nBugingo yejjusa obudde bwe yamala ne Teddy: Ayogedde lw'anaalaga omugole Makula\nMweggyemu okwesaasira mulwanyise obwavu - ...\nAbantu abaliko obulemu nga baasomerako mu ttendekero lya Masaka Vocational Rehabilitation Center bongedde okukuba enkanda wansi nga bwe batagenda kukkiriza bakulembera disitulikiti y'e Masaka kweddiza kifo kino.\nBaasinzidde ku ssomero lino mu lukiiko mwe baabadde basuubira okusisinkanira abakulembeze ba disitulikiti basalewo ekyenkomeredde nga RDC Herman Ssentongo bwe yabalagira mu lukiiko olwatuula ku ofiisi ye olwetabwamu enjuyi zombi. Kyokka aba disitulikiti baalwesambye awatali kuwa nsonga yonna.\nKyokka bano baanenyezza bakansala ababakiikirira ku disitulikiti okuli Esther Nakanjakko ne Bruno Mugumya okuyisa ekiteeso kino nga tebabeebuuzizzaako kye beegaanyi.\nKkansala Mugumya yabategeezezza nti ekintu kino yakiwulirako mu luvuuvuumo n'alinda kijje mu kkanso kyokka tebaakireeta n'abasuubiza nti bwe kinajja baakukirwanyisa. Baasabye bakansala bano okubakulemberamu okutwala okwemulugunya kwabwe eri Sipiika wa disitulikiti, Achilles Mawanda\nMV TEMPLAR; Okujjukira omwaka mulamba kakyanga eryato lino libbira obulamu ne butokomoka\nPoliisi ereese bi weetiiye okunnyulula eryato eryabidde


Kyagulanyi akubye poliisi ekimooni, Bamwekangidde mu kuziika Dr. Kariisa e Ruhama - Watchdog Uganda\nKyagulanyi akubye poliisi ekimooni, Bamwekangidde mu kuziika Dr. Kariisa e Ruhama\nKyagulanyi ne Mukyalawe Barbie Itungo Kyagulanyi mu kuziika Dr. Anas Kariisa e Ruhama\nOMUKULEMBEZE we kibiina kya National Unity Platform Robert Kyagulanyi Sentamu akubye poliisi ekimooni ebadde emulindiridde okumulemesa okutuuka mu kuziika omulambuluzi we by’obufuzi Dr. Anas Kariisa eyafudde ku lw’okubiri.\nBano bamwekangidde mu kifo we bagenda okuziika we nnyini e Ruhama nga yatudde dda wamu ne Mukyalawe Babie Kyagulanyi saako ne bannakibiina banne ne beebuuza wa gyayise nga tebalaba.\nPoliisi yakedde kwetegereza motooka zonna ezibadde zidda ku luguudo lwe Mbarara kyokka ekyewunyisa tebasanzeemu Kyagulanyi yadde mu emu yonna, babadde ne kigendererwa eky’okumulemesa okwegatta ku bakungubazi ekitasobose.\nKigambibwa nti Kyagulanyi atuukidde kumu ne mootoka eleese omugenzi ekyewunyisizza abantu ababadde beetabye mu kuziika Kariisa.\nMu kiseera kino emikolo gy’okuziika Dr. Kariisa gigenda mu maaso e Ruhama, ono era abadde muganda wa Kin Kariisa nannyini kitongole kya mawulire ekya NEXT media.\nFDC presidential candidate Amuriat to campaign for 60 days without putting on shoes


Bukedde Online - Ebintu ebireeta obunkenke mu bufumbo ne bufa\nOmusajja bw’atandika obuteesiga mukyala we...\nOkulabankana mu mukwano kimalamu munno amaanyi...\nOBUFUMBO bw’ensangi zino okubuwangaaza abaagalana bateekwa okuba abagumiikiriza.\nAboomukwano mu kifo ekisanyukirwamu gye buvuddeko.\nWaliwo ebintu ebibaawo mu bufumbo ne bibussa ku minzaani okukkakkana ng’oluusi obufumbo busaanyeewo.\n1 Abasajja okusuula obuvunaanyizibwa bw’awaka, okugeza obutagula mmere, obutalabirira baana, okusasula ennyumba ne kalonda omulala. Omusajja bino bw’atabikola aba asindise mukyalawe mu bikemo by’abasajja abalala asobole okufuna ssente eziyimirizaawo amaka.\n2 Okuyombayomba nayo nsonga nnene eteeka obufumbo ku minzaani era bwe mutaba beegendereza obufumbo buyinza okusaanawo naddala oyo atayagaka bya kuyomba bw’asalawo okutambulamu.\n3 Okusomba abeηηanda. Ssinga kino mwembi muba mukikkiriziganyizzaako kiyinza obutaba na buzibu, wabula obuzibu we bijjira y’omu okuba ng’asomba abantu be abajjuza awaka ate ng’omulala talinaawo wadde omu. Famire buli lw’egejja erina engeri gy’ekosa mu nsawo n’oluusi ekivaamu oyo atalina bantu waka okubeetamwa oluusi n’atandika okubayisa obubi.\n4 Abakazi abaleeta abeηηanda zaabwe abawala awaka nabo oluusi bateeka abaami baabwe mu bikemo okukkakkana nga babaganzizza, ekireeta empalana mu famire.\n5 Obutasirikira bya mu nnyumba nakyo kireeta obutabanguko mu maka era oyo atatambuza bigambo atandika okwetamwa munne n’oluusi obufumbo n’abwetamwa.\n6 Obutabaawo mpuliziganya mu maka. Omukwano gwetaaga naye abafumbo abamu beefuula abakola ennyo ne batafaayo kumanya bifa ku bannaabwe olunaku lwonna. Ow’ekika kino bw’afunayo omuntu afaayo okumanya ebimukwatako kyangu okuwuguka.\n7 Obutakkiriza nsobi kye kimu ku bitabula abaagalana era bangi beetwamwa abaagalwa baabwe lwa kubasobya ate ne bagaana okukkiriza ensobi zaabwe.\n8 Okuleka munno awaka olubeerera ng’ogenda okucakala nakyo kimussa mu bikemo n’atandika okunoonya engeri naye gye yeesanyusaamu. Oluusi mu kunoonya b’asanyuka nabo gy’asobola okugwira ku balina ebigenderwa ebikyamu ne bamutuusaako obulabe.\n9 Okusuula obuvunaany ibwa bw’omu kisenge. Abaagalana bonna kasita omu ku bbo abeera ng’ebyokwegatta si by’aliko kitegeeza abeera tamwagala era kino kimussa ku maggwa ng’alaba talina mugaso gy’ali.\n10 Obwenzi kye kimu ku biteeka obufumbo ku minzaani naddala ng’omu ategedde nti munne alinayo abalala b’apepeya nabo ebbali. Oluusi ekivaamu nga n’ono abadde teyeenyigira mu bwenzi abutandika mu ngeri y’okwesasuza. Ekivaamu ge maka okufi ira ddala.\n11 Okwagala ennyo ssente. Kino kiri nnyo ku bakazi. Omukazi ayitiriza okwagala ssente ateeka munne ku magwa n’atandika okumweraliikirira era nga bwabeera talina ssente n’awaka atya okuddayo kubanga ajja kumusaba ssente nga tazirina.\n12 Omwenge n’okukozesa ebiragalalagala nabyo oluusi bissaawo okusika omuguwa mu bufumbo naddala nga munno takombako. Abamu bwe batamiira olwo ab’awaka basula ku tebuukye, sso nga bwe baba tebanyweddeemu baba bantu balamu.\n13 Okuyingiza emikwano mu nsonga z’amaka gammwe nakyo kireetawo obukuubagano mu bufumbo, naddala nga buli ekibatuukako mukitegeeza mikwano gyammwe.\nJoyce Mbatudde Nakakaawa akola ku nsonga z’amaka e Kibiri, Busaabala agamba nti ebintu ebisinga ebiteeka abaagalana ku bunkenke byewalika ssinga buli omu afuula omwagalwa we mukwano gwe asooka.\nAgamba nti bw’oba oyagala munno oteekwa okukola ebyo byokka ebitaamunyiize. Ekirala mufune ekiseera okubeerako mwembi.


Buganda ekooye okulinda, etwaala Gavumenti mu kkooti - StaDailyNews\nHome Amawulire AGAFA E MENGO Buganda ekooye okulinda, etwaala Gavumenti mu kkooti\nBuganda ekooye okulinda, etwaala Gavumenti mu kkooti\nMinisita Bwanika agamba nti basazeewo okukozesa kkooti kuba ly’ekkubo lyokka erisigaddewo erisobola okubawa obwenkanya.\nObwakabaka bwa Buganda buwadde Gavumenti ennaku 45 zokka okusasula Buganda ebintu byayo by’ebanja oba si ekyo ensonga bazimalire mu kkooti z’amateeka kuba ebbanga liyise naye tewali ky’amaanyi kivaayo.\nBino byogeddwa Ssaabawolereza w’Obwakabaka, Owek. Christopher Bwanika, bw’abadde ayogerako n’omukutu guno leero ku Lwokuna.\n“Obwakabaka busazeewo okuwandiikira Ssaabawolereza wa Gavumenti nga bumusaba okwetegekera Gavumenti okutwalibwa mu kkooti nga tusaba ekiragiro kya kkooti ekisaba ebizimbe bino okudda mu mikono gya Gavumenti era basasulire n’ebbanga lye babaddemu mu bizimbe bino.” Owek. Bwanika bw’annyonnyodde.\nOno agamba nti kati baagala kkooti efulumye ekiragiro ekyenkomeredde eragire ebitongole byonna ebikyali mu bizimbe bino okubyamuka era Gavumenti eriyirire Obwakabaka olw’okubutyoboola awamu n’okubunyigiriza nga zino teziri ku za bupangiisa. Owek. Bwanika agamba nti wadde bagezezzaako okutuukirira ebitongole bya Gavumenti ebyenjawulo oluvannyuma lwa Pulezidenti okukola endagaano ne Ssaabasajja Kabaka.\nEra Pulezidenti Museveni n’alagira ebitongole bya Gavumenti okuva mu bizimbe ne ttaka lino oba si ekyo, basasule oba basasule ez’obupangisa naye ababikulira tebafaayo.\nOkusinziira ku akulira ebyamateeka mu kitongole kya Buganda Land Board, Denis Bugaya, agamba nti kino bakikoze okulaba nti Buganda efuna omugabo gwayo kuba waliwo obwetaavu bungi okutumbula embeera z’abantu ba Kabaka naye ate abalina okusasula ensimbi tebeenyeenya.\n“Bwotunuulira emirimu gy’Obwakabaka nga; obulimi ne ssikaala ezigabwa, byonna byetaaga ensimbi naye zino ziva mu by’obugagga ebimaamiddwa abantu abatayagala kusasula.” Bugaya bw’annyonnyodde.\nKinajjukirwa nti mu mwaka gwa 2013, Pulezidenti Museveni yakola endagaano n’Obwakabaka okuzza ebintu bya Buganda omwali; Embuga z’amasaza n’amagombolola, ettaka ly’Obwakabaka lyonna mu bibuga, obutale , ebizimbe n’ebintu ebirala nga byonna byalimu ebitongole bya Gavumenti, ebitali bimu wamu ne Gavumenti ez’ebitundu.\nKati ekirindiriddwa kwe kulaba oba abakulu bano banaasasula ensimbi ezisoba mu buwumbi oba banaalinda ekiragiro kya kkooti ekibalagira okubivaamu.\nPrevious articleBuganda ezzeemu okubanja Federo\nNext articleSports Archives -2016: Coach Alex Isabirye reveals why he exited BUL FC


Bukedde Online - Angella Katatumba ali mu kiyongobero lwa Nina Roz kumukuba bbusu: Alaze ekiddako\nOMUYIMBI Angella Katatumba ali mu kiyongobero olwa muyimbi munne Nina Rose okutwala muninkini we, Daddy Andre n’amwanjula mu bazadde.\nDaddy Andre eyayanjuddwa Nina Rose. Ku ddyo ye muyimbi Katatumba\nAngella Katatumba agambye nti agenda kulaga ekiddako olwaleero ku by'omukolo gwa Daddy Andre eyayimba "Tugende mu Church" ne Nina Rose eyayimba "Anayinama".\nAndre ne Katatumba baludde nga boogerwako ng'abalina enkolagana ey'enjawulo wabula bwe byatuuka ku by'okubeera siriyaasi, kigambibwa nti Andre ne yeebuzaabuza naddala bwe byatuuka ku by'obulamu bwabwe obwo mu maaso.\nKu Lwokutaano, Daddy Andre era nga ye yayimba "Sikikukweka", yakyadde mu maka ga bazadde ba Nina Rose ng'amannya amatuufu ye Nina Akankunda ku mukolo ogwabadde e Kireka era gwategekeddwa mu kyama ne gwetabwako abantu batono abalondemu.\nByasooka kuyitihhana nti Nina Rose era nga ye yayimba n'oluyimba oluyitibwa "Kipande" bw'apepeya ne Andre, wabula Nina Rose n'abiwakanya kyokka omukolo gw'okukyala mu bazadde gwe gwamaze eggobe mu kibya.\nDaddy Andre ng'amannya ge amatuufu ye Andrew Ojambo, yasooka kukwatagana bulungi ne Angella Katatumba era mu nkolagana yaabwe ne bayimbiramu n'oluyimba "Tonneerabira".\nMu luyimba olwo, Daddy Andre yali alaga pulaani y'okutwala omwagalwa we balye ku bulamu ate nga Katatumba alaga nga bw'alinze era ng'alaajanira omwagalwa we aleke kwekunya ate tamwerabira kubanga yalinze dda.\nBukedde bwe yatuukiridde Katatumba eggulo okubaako by'annyonnyola ku bigenda mu maaso, yagambye nti akyeteekateeka okubaako by'ategeeza abawagizi be olwaleero ku ky'azzaako.\nOmwaka oguwedde, Angella ne Andre baalaga enkolagana ey'enjawulo bwe baali boogerako ne bannamawulire, Angella n'awaana Andre okuba ow'akabi mu kukwata ennyimba, obwa ssita, omuyimbi omulungi n'ebirala.\nAndre takoma ku kuyimba wabula alina sityudiyo mw'agattira ennyimba z'abayimbi era sityudiyo eyo ezze emukolera emikwano mingi mu bayimbi omuli n'abaakatandika okuyimba. Mu kiseera kino Nina Rose ali lubuto era kigambibwa nti lwa Andre.\nMuwe abaana obudde obumala, temubalekera bayaaya - Fagil Mandy\nEbintu 5 Pulezidenti by'ayagala bissibweko essira mu kumalawo siriimu


Amawulire | Dembe FM 90.4 - Part 1144\nJennifer Musisi akiise embuga\nAkulira ekibuga kampala Jennifer Musisi akiise embuga e Bulange Mengo. Ono asisikanyemu kayikiro wa Buganda Charles Peter Mayiga. Ababiri bano basuubirwa okuteesa kunkulakulana yekibuga nabutya ebintu bya gavt ebikyaali mumikono gya KCCA bwebiyinja okudizibwa obwakabaka bwa Buganda. Omwogezi wa KCCA , Peter Kawujju agamba ensisinkana […]\nAba FDC besozze akafubo\nAbakulembeze be kibiina kya FDC beevumbye akafubo okukubaganya ebirowoozo ku alipoota ekwaata ku mivuyo egikwaata ku kulonda kwasenkagale wekibiina okwaggwa gyebuvuddeko okwawangulwa maj gen Mugisha Muntu. Sentebe wekibiina Sam Njuba yalukubirizza olukungaana luno nga era lwetabiddwamu akulira oludda oluvuganyab gavt Nathan Nandala Mafaabi, nababaka […]\nAbafiira e Namungoona bamanyise-ebivudde mu musaayi bifulumye\nEbyavudde mu kukebera omusaayi n’obunyama bw’emirambo egyasiririra mu muliro, bifulumiziddwa. Guno gwe muliro ogwakwata ekimotoka ky’amafuta e Namungoona ku Northern Bypass ne gwokya abantu abagendayo okusena amafuta n’abaali ku ngendo zaabwe. Ab’eddwaliro ly’e Mulago baasalawo okukebera omusaayi gw’abali banonye emirambo egyali gitategeerekeka, okuzuula banyini gyo. […]\nNateete, Mubende,abataxi beekalakaasizza\nOluvanyuma lwa poliisi y’ebidduka okussaawo ebibonerezo ebippya eri ba dereeva ba mmotoka ababa bazizza emisango, aba takisi balinye mu kyoto. Ba dereeva abakolera mu paaka y’e Nateete beesuddemu julume ne bagiggala ne bawera obutakola okugyako nga poliisi ekyusizaamu. Ssentebe wa siteegi y’e Nateete , Richard […]\nEkisiibo kikubye koodi\nNg’ebula mbale abayisiraamu besogge omwezi gwa ramathan, bano basabiddwa okuyimirira ku mpagi z’buyisiraamu mu kaseera kano. NNG’akulembeddemu Juma yaeero, district Khadi, Sheikh Sulaiman Ndirangwa agambye nti omwezi guno gwanjawulo kubanga gugyiramue byamagero Ndirangwa agambye ti kaseera ka njawulo eria basiraamu okudda eri omukama […]\nAduumira poliisi mu kampala n’emiriraano, Andrew Felix Kaweesi awakanyizza ebigambibwa nti omusirikale eyasse munne yakikoze mu bugenderevu Atwala poliisi ye bulenga, David Kamugira yeeyakubye Mathius Ntenzireyo amasasi agamusse bwebadde bakola ebikwekweto. Ng’ayogerera mu misaa y’okusbaira omugezi ku eklezia e Mulago, Kaweesi agambye nti teri Muntu […]\nEkikwekweto e Masaka\nPolice e masaka ekutte abantu 32 mu bikwekweto byaabyo byokufuuza abamenyi bamateeka abeeyongera buli lukya mukitundtu kino. Kino kiddiridde obutemu obususse nga ne juuzi waliwo omusirikale wa police eyatibbwa munyendo nga alawuna ekitundu. Ebikwekweto bino bikoleddwa mu bitundu bye Mukudde, Kasaana, Market Triangle, byonna ebiri […]\nAbantu abakosebwa omuliro ogwakwata eddwaliro lye Mulago bajja bakondoka mpola. Omuvubuka ow’emyaka 17 gyokka abadde apooca n’ebiwundu naye afudde Hassan Nsubuga y’omu ku bantu abaayokebwa omuliro ogwava ku ki loole ekyali kyetisse amafuta, ekyayabika nekituntumuka omuliro e Namungoona ku Northern bypass. Abantu abaasangibwa mu kitundu […]\nEgypt efunye pulezident omuggya\nOmulamuzi omukulu owa kkooti etaputa ssemateeka mu ggwanga lya Egypt, Adli Mansour, alayiziddwa ng’omukulembeze ow’ekiseera. Kino kiddiridde amaggye okumaamulako abadde akulira eggwanga eryo Mohammed Morsi. Akulira amaggye Gen Abdul Fattah al-Sisi alangiridde nga Morsi bwamaamuddwa mu buyinza. Morsi kino yakiyise kumuwamba nga kikolebwa abajaasi. Gen […]\nNamungoona-abakafa bali 42\nOmuwendo gwabakafiira mu muliro ogwakwata ekimotoka kyamafuta e namungona gulinye . Okusinziira ku mukungu eyekebejja emirambo mu dwaliro ekulu e mulago Moses Byaruhanga., Abantu abalala 2 bafudde nga kati abaakafa baweze 40. Omu kuba bafudde ye Cristopher senono 23, nga abadde muvuzi wa bodaboda ku […]\n« First‹ Previous114011411142114311441145114611471148Next ›Last »


Bukedde Online - Tulina okukyusa Sseemateeka tulyoke tuganyulwe mu kwefuga\nRema akyazizza Ssebunnya ewa Ssenga\nOkukuza Ameefuga aga 57: Engeri embeera y'...\nIsrael Mayengo; yali mubaka akiikirira ebizinga by’e Ssese: Okwefuga kwaffe okubaamu amakulu, nga tumaze kukyusa ssemateeka: Baddugavu bannaffe batuyisizza bubi nnyo okusinga Abazungu.\nOmutemu bw'atemaatema abantu awaka tekyewuunyisa naye, ate omuntu w'omunju bw'atemaatema ab'omunju ekyo kyewuunyisa. Kino kye kiriwo wakati w'Abazungu n'Abaddugavu bannaffe.\nEbintu bingi ebizze bibaawo. Mu biseera ebyo okwogera ku kintu kye bayita ‘Safe house', ng'abantu babuuza nti oba kye kiki ekyo? Kubanga tebyaliwo.\nKyokka oluvannyuma lw'emyaka emingi egiyiseewo, ‘Safe houses' zifuuse ekintu eky'ejjenjeero.\nKye ssimanyi nti oba abaaziteekawo baalina kigendererwa ki? Kubanga teri agendayo n'avaayo nga tatulugunyiziddwa. Enjawulo nti ebikolebwayo bye bikyuka mu bukambwe.\nNzijukira waliwo munaffe eyafa eyali owa Uganda patriotic movement (UPM) baamuyitanga Bakulu Mpagi Wamala, Obote yamusibira mu kaduukulu k'e Makindye n'atulugunyizibwa nnyo era okwo kwe kwava obulwadde obwamutta.\nKyokka bwe yali afa, yasaba pulezidenti Museveni mu 1987, nti aggyewo akaduukulu kano naye kyewuunyisa nti nakati kakyaliwo era kakyakolera ddala ng'edda oba n'okusingawo.\nNze mu 1976 bansibira obwemage mu kaduukulu keekamu okumala ssabbiiti bbiri namba.\nBaali banvunaana kuwawaabira mujaasi eyali yeegombye emmotoka yange n'agitwala mu lukujjukujju.\nBwe baamutuusa e Makindye, omusirikale eyali akulirayo ayitibwa Gen. Mududu, yantumya nga ndowooza nti hhenze kukima mmotoka yange kumbe bankutte era nze gwe baasiba nga banvunaana okwonoona erinnya ly'amagye. Bw'etyo emmotoka yange n'erugenda ate nange ne nsibwa.\nOkuva mu 1966, teri gavumenti ezze mu bukulembeze bwa Uganda na mirembe, bonna bajjira mu ntalo ze bayita ez'okwenunula.\nOBUZIBU BUVA WA?\nObuzibu buva ku Ssemateeka.\nEnsi eno okulaba nti eteredde n'okubaako enkulaakulana eyannamaddala, Ssemateeka waffe alina kumala kukolebwamu nnoongoosereza, mu katundu akakwata ku gavumenti ne ofiisi y'obwapulezidenti eggalwewo kubanga y'ensibuko y'ennaku ya Uganda yonna.\nTubeere n'akakiiko akafuzi ak'abantu bana ng'omu ava mu mambuka, omulala mu Buganda, ow'e Buvanjuba n'obugwanjuba.\nAbantu bano babeere n'ekisanja kya myaka ena kyokka, nga buly'omu abeerako ssentebe w'akakiiko kano okumala omwaka gumugumu. Ekirala, Uganda okutereera ng'olutalo lw'okulwanyisa Buganda luwedde.\nEssira nze ndaba ng'ery'okunyigiriza Buganda kumpi eggweewo. Eky'okulabirako kya ttaka, Abaganda abalina ettaka mu Buganda kati batono ddala okusinga abo abalirina nga si Baganda, ekitaaliwo mabega.\nEdda Abaganda baali bakulembedde ebintu bingi nnyo naye kati baabazza mabega. Osanga ebitongole ebimu mu Uganda ne weewuunya oba ddala kiri mu Buganda.\nEkirala, emu ku nsibuko y'ebizibu bya Uganda ly'ettaka nga n'obukuubagano bw'ettaka obusinga buli wano mu Buganda kyokka, osanga ekitongole ekikola ku by'ettaka ekya Uganda Land Commission, nga tekiriiko muganda n'omu.\nBwe tunazza obukulembeze mu kakiiko akataliiko kugamba nti muntu omu y'alina obuyinza obw'enkomeredde, kijja kuyamba kuba tewajja kubeerawo kitundu kimu kirinnyirira binnewaakyo.\nEra, n'ebiragiro ebimu ng'ekyokutuma mukulu w'amagye nti genda olumbe olubiri lw'e Mengo, tebyandibaddewo.\nN'ebyali e Lwenzuluulu tebyandibaddewo kubanga abantu abali abana bonna bandibadde bamala kukkaanya ku kyo, ekitali kyangu.\nTulina okukyusa Sseemateeka tulyoke tuganyulwe mu kwefuga Haji Sseddunga Minisita Nadduli Mayengo


Bukedde Online - Leero mu mboozi y'omukenkufu tukulaze engeri butto wa doodo gy'ayambamu ab'embuto n'abalwadde ba sikoseero\nLeero mu mboozi y'omukenkufu tukulaze engeri butto wa doodo gy'ayambamu ab'embuto n'abalwadde ba sikoseero\nAba bodaboda bagugumbudde Poliisi okukolagana...\nBUKEDDE W’OLWOKUNA AKULEETEDDE AMAWULIRE...\nBuyondo alima doodo wa Amaranth.\nDOODO omuzungu (Amaranth) wa byafaayo, baasooka okumulima e Mexico emyaka nga 8000 egiyise. Baamuteekawo ng’ekirabo ekiwangulwa eri abalwanyi namige abaalwaniriranga ensi yaabwe, era baamumeketanga ng’emberenge ng’abazzaaamu amaanyi. Eno gye yasibuka n’abuna ensi yonna.\nObusigo bwa doodo ono bukaluba kye buva bulema abantu abamu okulya, kye tuvudde tumukamulamu butto olw’emigaso gino;\nAlimu ekiriisa ekizimba omubiri mu baana n’abantu abakulu, omwana omuteera akajiiko ka butto mu ky’okulya oba okunywa ky’asinga okwagala ajja kumuzimba omubiri.\nMulungi ku bakyala abali embuto, kuba alimu ekirungo kya ‘folic acid’ ekiyamba omwana okukula obulungi n’atafuna bulemu.\nAnyweza ebinywa bya nnabaana, omukyala n’ayambibwa obutavaamu lubuto olwa nnabaana okukka nga bwe kitera okubeera ku bakyala abamu.\nOmulwadde wa siriimu, amuyamba okuddaabiriza obutofaali obuzimba omubiri n’okwongera amaanyi abaserikale b’omu mubiri.\nAlimu ekirungo kya ‘calcium’ ekiyamba okugumya amagumba, ne bw’oba omenyese amagumba gayunga mangu. lAyamba okugumya ebisenge by’omutima ne bisaasaanya omusaayi ku sipiidi nga tegukooye ate n’aguggyamu amasavu.\nOmulwadde wa ssukaali, butto amuyamba okulaba nga ssukaali ali mu musaayi akyusibwa n’adda mu butofaali n’atereera.\nEri abatalya nnyama, ayamba okuzimba omubiri nga bafuna ekirungo kye kimu kye batafuna olw’obutalya nnyama. Kitegeeza atalya nnyama akuzimba omubiri.\nWaliwo abalumwa embuto nga balidde ehhano, osobola okumukolamu ehhano eterumya lubuto. Okugikola onnyika ensigo, oluvannyuma n’oziteeka ku lusaniya ne zikola emitunsi,gino gy’okaza ne gikola ensaano evaamu ehhano n’okolamu emigaati n’ebintu ebirala.\nAyagala okusala omugejjo, atta omwoyo ogwagala okulya omubiri ne gwanguyirwa okwokya emmere entono gy’oba olidde. lOmuntu omunafu okugeza omulwadde, ayamba okuzzaamu amaanyi, obutofaali abuddaabiriza n’afuna amaanyi n’assuuka mangu.\nOsobola okumwesiiga ng’ebizigo, bw’obisiiga omwana tafuna nnoga n’okufuukuka olususu n’abasabuka naddala mu mpataanya z’omubiri. lOsobola okumusiiga mu nviiri ne zitakutuka ate ayamba abakyala bannabukalu ng’omwesiiga mu bitundu eby’ekyama.\nAyamba abalwadde ba nalubiri ‘sikoseero’ olw’omunnyo gwa ‘iron’ gw’alimu oguyamba okulaba ng’omusaayi gwabwe gwe yongera mu mubiri ne talwalalwalan’obutafuna kulumizibwa obuva ku bunnyogovu.\nButto ono mulungi eri abantu bonna era osobola okufuna akajiiko n’oteeka ku mazzi agabuguma n’onywa. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.


Bukedde Online - Abazannyi ba Cranes babawadde ebiragiro okutangira Corona Virus\nCorona Virus ereeseewo okutya mu nkambi y'...\nOmutendesi wa Cranes, Johnathan McKinstry ng’awa abazannyi ebiragiro gye buvuddeko.\nMU kaweefube w'okutangira ekirwadde kya coronavirus okuyingira mu nkambi ya Cranes, abazannyi n'abatendesi babataddeko amateeka amakakali. Cranes eyeetegekera empaka za CHAN ezisuubirwa e Cameroon omwezi ogujja, esuzibwa mu Cranes Paradise Hotel e Kisaasi n'oluvannyuma n'etendekerwa ku kisaawe kya GEMS Cambridge International School e Butabika.\nAgava mu nkambi galaga nti FUFA ng'ekolera ku biragiro bya minisitule y'ebyobulamu, yasazeewo ku buli luggi lw'akasenge abazannyi mwe basula, waliwo obucupa omuli eddagala eritta obuwuka nga buli muzannyi alina okusooka okubukozesa okuziyiza coronavirusKuno baayongeddeko obutakkiriza buli muntu kuyingira mu nkambi okuggyako nga wa nkizo nnyo ku ttiimu eno ate nga naye agondera ebiragiro bino. Okwekwata mu ngalo nakwo kuwereddwa ng'omuzannyi bw'aba abuuza munne, akozesa 'kubonga'.\nEmbuuza y'okwegwa mu kifuba nayo yagaaniddwa nga kati abamu bakozesa bubonero (ssayini). Omuzannyi omu ataayagadde kumwatuukiriza mannya, yategeezezza nti baasoose kukaluubirirwa nga beerabira ne bakwatagana mu ngalo nti kyokka kati embeera bagimanyidde era tebagirinaako buzibu.\n"Oli ne bw'ateeba, buli omu asanyukira w'ali nga tewali kwegwa mu kifuba nga bwe kibadde nga bino tebinnabaawo," omuzannyi wa Cranes bwe yakkaatirizza. Omwogezi wa FUFA, Ahmed Hussein yakakasizza nti embeera eno mu nkambi ya Cranes n'agattako nti, "Abazannyi bonna bagoberera bulungi ebiragiro.\nEbiragiro bya Gavumenti buli muntu by'ateekwa okussa mu nkola. Naffe twaddukiddewo okugula ebikozesebwa okulaba nga tutangira abazannyi baffe okukwatibwa ekirwadde kino." Wiiki wedde, CAF, ekibiina ekiddukanya omupiira mu Afrika kyayimirizza emipiira gy'okusunsulamu egy'empaka za Afrika lwa coronavirus kweyongera kusasaana mu nsi.\nCranes ebadde ekyaza South Sudan nga March 28 e Namboole baddihhane nga April 2. MOROCCO EBIVUDDEMU Bakyampiyoni b'empaka za CHAN, Morocco baalangiridde nga bwe bavudde mu mpaka zino ezirina okuzannyibwa e Cameroon wakati wa April 5-25. Wabula FUFA yagaanyi okusattulula enkambi ya Cranes okutuusa nga CAF egibuulidde ekiddako ku mpaka za CHAN\nSsekandi akunze abantu okudduukirira pulojekiti ezitandikibwawo amadiini


Bukedde Online - Leero mu mboozi z'Omukenkufu tukulaze engeri gy'oyinza okukozesa butto wa molinga ayamba ku ba sukaali ne puleesa\nOmusomesa bamusse mu bukambwe ne bamukuulamu...\nABANTU baakyawa Molinga nga bamwevuma okumulima ne batamufunamu ekyo ekyabasuubizibwa.\nButto wa molinga nga bwafaanana.\nWabula eky’obugagga ekisinga ku molinga ye butto ava mu nsigo wadde abantu abasinga batunuulira makoola.\nTusobola okugatta omutindo ku molinga naddala ensigo ne tuggyamu butto era ono amanyiddwa nga ‘Ben Oil’, wa ttunzi mu nsi yonna naddala amawanga g’ebweru agaamutegeera edda.\nEnsi nga Swaziland bamukozesa mu masaawa ag’ebbeeyi gamba ng’ekitongole kya FIFA ekitwala omupiira mu nsi yonna gwe kikozesa okubala obudde omupiira bwe guzannyirwako.\nBakozesa molinga kuba si muzito ate nga tatalazza byuma nga kitegeeza nti akatale ak’Abazungu bwe katyo tetusobola kukayingiramu nga tutwalayo makoola.\nEnsi nga China zigaggawadde okuyita mu molinga olw’okuba zikola butto ono ne zimuguza kkampuni zino ku ssente eziwera.\nAkozesebwa okusengejja amazzi okugaggyamu obucaafu n’okuziyiza obulwadde ng’omusujja gw’omu byenda, entumbi n’ebirala nga wano osobola okumunyweera mu mazzi.\nButto ono era akola nga woyiro gwe basiiga abaana ng’omukozesa teweeraliikiridde mu kifo ky’okukozesa pawuda.\nAyamba ku bantu abalina situka ng’omusiiga mu nviiri ate n’aziyamba okuguma ng’azikuuma nga nnamu bulungi.\nAbalunzi b’enkoko nga tezirya bulungi, mwekwate butto ono kuba agenda kuziyamba okukula obulungi n’okukola amagi amanene n’okuzongera abaserikale olw’ekirungo kya ‘Ben oil’ ekyongera ku bwerinzi bw’omubiri.\nMolinga ono era mulungi ku bantu abazimba ebigere naddala abakyala abali embuto. Osobola okunywayo amatondo 10 mu mazzi agabuguma n’otaasa embeera eno.\nNaawe alina obulwadde bwa puleesa osobola okunywa ku butto ono kuba ayamba okwoza amasavu amabi mu misuwa ekiyamba ku ntambula y’omusaayi ennungi.\nButto ono era ayamba okwongera ku bungi bw’abaserikale b’omubiri naddala mu bakyala abali embuto abatawaanyizibwa ennyo obulwadde nga kandida, omusujja n’ebirala olw’okukendeera kw’abaserikale b’omubiri. Wano osobola okumunywa n’okumwesiiga naddala mu bitundu byekyama n’akutaasa ku bulwadde nga kandida.\nAbakyala bangi beesiiga ebizigo ebirimu ebiragalalagala ebiyingira mu mubiri ne bicankalanya obutoffaali bw’omubiri gwabwe nga kye kibaviirako okufuna ebintu ebitalina kubabeerako ng’ebirevu. Kino kiri bwe kityo kuba ekirungo ekya ‘steroids’ ekibeera mu bizigo bino kyongeza ekirungo ekisangibwa mu mubiri gw’abasajja ekya ‘testosterone’ ekivaako omukazi okukula ng’abasajja.\nButto wa molinga ayamba nnyo okukwataganya ebirungo by’omubiri gamba empulirizo z’omubiri.\nBw’obeera oyagala okwetaasa ku mbeera eno, weesiige butto wa molinga ng’ebizigo era mu mawanga nga Bufalansa, ebizigo ebirimu butto wa molinga bya ttunzi.\nButto wa molinga ayamba okukkakkanya sukaali olw’ekirungo kya asidi ekimulimu ekikkakkanya sukaali.\nButto ono era mulungi ku bantu abalina ekizibu ky’okuzimba eddookooli kuba alimu omunnyo gwa ‘Selenium’ n’eminnyo emirala nga ‘Iodine’ egiyamba omuntu okuziyiza n’okujjanjaba obulwadde bw’eddookooli.\nButto ono era mulungi nnyo ku bantu abamenyeka enjala n’abakala emimwa nga wano omusiiga ku njala ne ziguma, okumusiiga ku mimwa nga liipusitiiki.\nButto ono osobola okumufuuyira ku bimera ng’ossa amatondo 20 mu liita z’amazzi 20 n’ofuuyira nga kino kiyamba ebikoola obutayokebwa nnyo musana naddala mu biseera by’ekyeya.\nGgwe alina olususu olutawaanyizibwa embalabe, weekwate butto wa molinga kuba tazibikira lususu kusajjula mbeera.\nButto ono ayamba ku bantu abalina obulwadde bw’ensigo kuba aziyiza omunnyo gwa Sodium okuyitirira mu nsigo ng’agunuunamu.\nGgwe eyeewulira ng’oli munafunafu, osobola okukozesa butto ono n’akuyamba okukwongera amaanyi mu mubiri n’okuzimba omubiri kuba alina omunnyo oguyamba mu kuzimba amagumba, Potassium ayamba omutima era omuntu amukozesa abeera mulamu ddala.\nOmukenkufu asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652.


Mbegayiridde temulya nsimbi za Museveni ne muva ku mulamwa!! Kyagulanyi asabye ababaka ba NUP abalondeddwa - Watchdog Uganda\nMbegayiridde temulya nsimbi za Museveni ne muva ku mulamwa!! Kyagulanyi asabye ababaka ba NUP abalondeddwa\nKyagulanyi ku kkono ne Joel Senyonyi omwogezi wa NUP\nOMUKULEMBEZE we kibiina kya Nationala Unity Platform NUP Robert Kyagulanyi Sentamu awanjagidde ababaka be kibiina kye abayiseemu okwewala okukomba ku nsimbi za Pulezidenti Yoweri Kaguta Museveni zaayogeddeko nti zigenda kubajja ku mulamwa ogw’okulwanirira abantu ababalonda.\nOkwogera bino Kyagulanyio abadde asisinkanye ababaka 61 ab’eKibiina kyakulembera NUP, mu makaage agasangibwa ku kyalo Magere mu Wakiso.\nOno gwe mulundi gwe ogusoose okwogerako eri bannamawulire okuva okulonda kwa nga 14 bwe kwaggwa.\nOno abadde yaggalirwa mu makaage ge nga takkirizibwa kufuluma yadde okwogerako n’omuntu yenna, okutuusa kooti bwe yasazeewo olunaku lwa mmande abakuumaddembe baamuke amakaage.\nMu kwogerakwe Kyagulanyi asabye ababaka ba NUP abalondeddwa okwewala okwekulubeesa ne Pulezidenti Museveni gwayogeddenti nti kati kyazaako kwe kubatega akanyebwa ka sente bave ku mulamwa ogwabatesezaamu obwesige abantu ababalonze.\n“Mufube muwereze abantu mu lukiiiko lwe Ggwanga olukulu kubanga abantu babasuubiramu ebintu bingi naddala okukyusa embeera zaabwe, naye bwe munabalyamu olukwe mwenenyanga mwekka.\nNkimanyi nti Museveni agenda kubawa sente saako ne bifo mu kabineti naye mbasaba byonna mubigaane, yadde nga abamu kummwe bagenda kubatiisatiisa saako n’okusibwa naye temuvanga mu bantu baffe” Kyagulanyi bwagambye.\nAnyonyodde nti olutalo lw’okujjako Gavumenti emaze mu buyinza emyaka 35 ssi lwangu bwatyo nasaba ababaka obutadda mu kwebaka nga balowooza baamaze.\nKu nsonga z’akalulu akakaggwa akalangirirwa akakiiko ke by’okulonda nti yafuna ebitundu 34 ku buli kikumi ate munne Museveni nafuna 58, agambye nti bino tebiriiyo kubanga ye kyamanyi nti akalulu akaggwa yakawangulira waggulu.\nBiibino ebizibu eby’olekedde Rev. Peter Bakaluba Mukasa oluvanyuma lw’okufuuka sentebe wa Mukono\nASHRAF SIMWOGERERE: Open letter to President Museveni as NRM celebrates 35 years in power


Bukedde Online - Aba KIU bayomba mu liigi ya Yunivasite\nLuke Shaw alaze engeri gye yali agenda okutemwako...\nFarouk Miya yeegasse mu kutendeka kwa Cranes...\nABAZANNYI ba KIU mu Pepsi Universite League bayomba olw’abaddukanya eby’emizannyo mu Yunivasite eno okubasuulirira nga kati beetendeka bokka oluvannyuma lw’omutendesi waabwe okusuulawo ttawulo gye buvuddeko.\nEgizannyibwa wiiki eno\nMUBS – YMCA(Leero)\nUMU – IUIU(Lwakutaano)\nUCU – Kumi(Lwamukaaga)\nBugema – Gulu(Ssande)\nKIU yakoze amaliri ga ggoolo 1-1 ku lwokubiri mu kisaawe e Nsambya mu mupiira gwabwe ogw’agguddewo ekitundu kya sizoni ekyokubiri mu kibinja D wabula ng’abazannyi bagamba nti n’okufuna akabonero kano Katonda yazizza bibye kuba babadde tebatendekebwa, ebikozesebwa tebalina, omutendesi waabwe Herbert Tsama yabaddukako kyokka baagala okusigala mu Liigi eno naye embeera eyinza obutabaganya singa be kikwatako tebasitukiramu.\nAbazannyi abasangiddwa ku Kisaawe e Nsambya nga bagezaako okwekwanyakwanya nga bayambibwako omusomesa Jeff Akabwai ne Kapiteeni waabwe Jonnathan Ogwanga bagamba nti ku luno Yunivasite yaabwe ebadde n’omukisa okwesogga oluzannya lwa “Quarter” wabula beeraliikirivu nti kiyinza obutasoboka.\n“Yunivaste yaffe emaze ebbanga nga teva mu kibinja lwa butakwatagana obuli mu bukulembeze bw’eby’emizannyo kye nsuubira nti kye kyaviiridde omutendesi waffe okuleka omulimu, wabula ffe tugenda kukola kye tusobola naye embeera si nnungi,” Ogwanga Kapiteeni wa KIU bwe yagambye.\nOmusomesa Jeff Akabwai agamba nti anyumirwa nnyo eby’emizannyo era y’ensonga lwaki yakwatiddwaako okuyambako abavubuka bano naye ng’asuubira nti embeera ejja kudda mu nteeko.\n“Tuleyiningi tugikoledde ennaku bbiri zokka,essaala yaffe kwe kuwangula emipiira ebiri egisigaddeyo okutuuka ku “Quarter” olwo ate tulabe ekiddako,” Akabwai bwe yategeezezza.\nKIU eri mu kifo kya 3 n’obubonero 4 mu kibinja D, UMU y’ekikulembedde n’obubonero 8, IUIU 6 ne Bishop Stuart obubonero.


1 Samwiri 21-31\nESSUULA Essuula 22 Essuula 23 Essuula 24 Essuula 25 Essuula 26 Essuula 27 Essuula 28 Essuula 29 Essuula 30 Essuula 31\nDawudi n'omugaati omutukuvu\n1 Awo Dawudi n'atuuka e Nobu eri Akimereki kabona: Akimereki n'ajja okusisinkana Dawudi ng'akankana n'amugamba nti Obeeredde ki omu, so tewali muntu naawe?\n2 Dawudi n'agamba Akimereki kabona nti Kabaka yantuma omulimu n'aŋŋamba ati Tewaba muntu anaamanya ekigambo kyonna eky'omulimu gwe nkutuma newakubadde bye nkulagidde: era n'abalagira abalenzi egindi n'egindi.\n3 Kale nno kiki ekiri wansi w'omukono gwo? mpa emigaati etaano mu mukono gwange oba kyonna ekiriwo.\n4 Awo kabona n'addamu Dawudi n'ayogera nti Tewali mugaati bugaati wansi w'omukono gwange, naye omugaati omutukuvu gwe guliwo; kyokka abalenzi oba nga beekuumye obutakwata ku bakazi.\n5 Dawudi n'addamu kabona n'amugamba nti Mazima twaziyizibwa okuba n'abakazi ennaku nga ssatu; bwe nnavaayo, ebintu by'abalenzi byali bitukuvu, newakubadde nga lugendo bugendo; kale leero ebintu byabwe tebirisinga nnyo kuba bitukuvu?\n6 Awo kabona n'amuwa emigaati emitukuvu: kubanga teyaliiyo mugaati wabula emigaati egy'okuiaga, egyaggibwanga mu maaso ga Mukama, okussaawo emigaati egibuguma ku lunaku kwe gyaggirwawo.\n7 Era omuntu ow'oku baddu ba Sawulo yaliyo ku lunaku olwo, ng'aziyizibwa mu maaso ga Mukama; n'erinnya lye yali Dowegi Omwedomu, omukulu w'abasumba ba Sawulo.\n8 Dawudi n'agamba Akimereki nti Era tewali wano ffumu newakubadde ekitala wansi w'omukono gwo? kubanga saaleeta wamu mange kitala kyange newakubadde ebyokulwanyisa byange, kubanga omulimu gwa kabaka gwali gwa kwanguwa.\n9 Kabona n'ayogera nti Ekitala kya Goliyaasi Omufirisuuti gwe wattira mu kiwonvu Era, laba, kiri wano nga kizingiddwa mu kiwero ennyuma w'ekkanzu: oba oyagala okutwala ekyo, kitwale; kubanga tewali kirala wano wabula ekyo. Dawudi n'ayogera nti Tewali kikyenkana ekyo; kimpe.\n10 Awo Dawudi n'agolokoka n'adduka ku lunaku olwo olw'okutya Sawulo, n'agenda eri Akisi kabaka w'e Gaasi.\n11 Abaddu ba Akisi ne bamugamba nti Dawudi oyo si ye kabaka w'ensi? tebaayimbiragana ku ye nga bazina, nga boogera nti\nNe Dawudi obukumi bwe?\n12 Dawudi n'atereka ebigambo ebyo mu mutima gwe, n'atya nnyo Akisi kabaka w'e Gaasi.\n13 Awo n'awaanyisa empisa ze mu maaso gaabwe, ne yeeralusalalusa mu mikono gyabwe, n’ayagulayagula ku nzigi eza wankaaki, n'akulukusa amalusu mu birevu bye.\n14 Awo Akisi n'alyoka agamba abaddu be nti Abaffe, mulabye omusajja ng'aguddemu eddalu: kale mumuleetedde ki gye ndi?\n15 Mbulitidwa abalalu n'okuleeta ne muleeta olusajja luno okulalukira mu maaso gange? olusajja luno lunaayingira mu nnyumba yange?\nDawudi n'abasajja be ebikumi ebina\n1 Dawudi kyeyava avaayo, n'adduka n'atuuka ku mpuku ya Adulamu: awo baganda be n'ennyumba ya kitaawe yonna bwe baakiwulira, ne baserengeta ne bagendayo gy'ali\n2 Awo buli muntu eyali alaba ennaku na buli muntu eyalina ebbanja na buli eyalina obuyinike, ne bakuŋŋaana gy'ali; n'afuuka omukulu waabwe: awo ne waba naye abasajja nga bikumi bina.\n3 Awo Dawudi n'avaayo n'agenda e Mizupa ekya Mowaabu: n'agamba kabaka wa Mowaabu nti Kitange ne mmange bafulume babe nammwe, okutuusa lwe ndimanya Katonda by'alinkolera.\n4 Awo n'abaleeta mu maaso ga kabaka wa Mowaabu: ne batuula naye ekiseera kyonna Dawudi ng'akyali mu mpuku.\n5 Awo nnabbi Gaadi n'agamba Dawudi nti Tobeera mu mpuku; genda, otuuke mu nsi ya Yuda. Awo Dawudi n'agenda n'atuuka mu kibira Keresi.\nDawudi atta bakabona ba Mukama\n6 Awo Sawulo n'awulira nga Dawudi alabise n'abasajja abaali naye: era Sawulo yali atudde e Gibeya, munda w'omumyuliru mu Laama, ng'akutte effumu lye mu ngalo, n'abaddu be bonna baali bayimiridde okumwetooloola.\n7 Sawulo n'agamba abaddu be abaali bayimiridde okumwetooloola nti Muwulire nno, mmwe Ababenyamini; mutabani wa Yese aliwa buli muntu ku mmwe ennimiro n'ensuku ez'emizabbibu, alibafuula mwenna okuba abaami b'enkumi era abaami b'ebikumi;\n8 mwenna ne muneekobaana, so tewali ambikkulira mutabani wange bw'alagaana endagaano ne mutabani wa Yese, so tewali ku mmwe ansaasidde, newakubadde antegeeza nga mutabani wange yampererera omuddu wange okuteega nga leero?\n9 Awo Dowegi Omwedomu, eyayimirira awali abaddu ba Sawulo, n'alyoka addamu n'ayogera nti Nalaba mutabani wa Yese ng'ajja e Nobu, eri Akimereki mutabani wa Akitubu.\n10 N'amubuuliza eri Mukama n'amuwa ebyokulya n'amuwa ekitala kya Goliyaasi Omufirisuuti.\n11 Awo kabaka n'alyoka atuma okuyita Akimereki kabona, mutabani wa Akitubu, n'ennyumba yonna eya kitaawe, bakabona abaali e Nobu: ne bajja bonna eri kabaka.\n12 Sawulo n'ayogera nti Wulira nno, ggwe mutabani wa Akitubu. N'addamu nti Nze nzuuno, mukama wange.\n13 Sawulo n'amugamba nti Mwanneekobaanira ki, ggwe ne mutabani wa Yese, kubanga wamuwa emigaati n'ekitala; n'omubuuliza eri Katonda, angolokokereko, okuteega nga leero?\n14 Awo Akimereki n'addamu kabaka n'ayogera nti Era ani ku baddu bo bonna amwenkana Dawudi obwesigwa, ye mukoddomi wa kabaka, era ayingizibwa mu kuteesa kwo era ow'ekitiibwa mu nnyumba yo?\n15 Nsoose leero okumubuuliza eri Katonda? kiddire eri: kabaka aleme okussaako omuddu we ekigambo kyonna, newakubadde ennyumba ya kitange yonna: kubanga omuddu wo taliiko ky'amanyi ku bino byonna, newakubadde ebitono newakubadde ebingi.\n16 Kabaka n'ayogera nti. Tooleme kufa, Akimereki, ggwe n'ennyumbaya kitaawo yonna,\n17 Awo kabaka n'agamba abambowa abaali bayimiridde okumwetooloola nti Mukyuke mutte bakabona ba Mukama; kubanga n'omukono gwabwe guli ne Dawudi, era kubanga baamanya nga yadduka, ne batakimbikkulira. Naye abaddu ba kabaka ne bagaana okussaawo omukono gwabwe okugwa ku bakabona ba Mukama.\n18 Awo kabaka n'agamba Dowegi nti Kyuka ggwe obagweko bakabona. Awo Dowegi Omwedomu n'akyuka n'agwa ku bakabona, n'atta ku lunaku olwo abantu kinaana mu bataano abaayambalanga ekkanzu eya bafuta.\n19 Ne Nobu, ekibuga kya bakabona, n'akitta a'obwogi bw'ekitala, abasajja era n'abakazi, abaana abato n'abayonka, n'ente n'endogoyi n'endiga, n'obwogi bw'ekitala.\n20 Awo omwana omu owa Akimereki, mutabani wa Akitubu, erinnya lye Abiyasaali, n'awona n'adduka okugoberera Dawudi.\n21 Abiyasaali n'abuulira Dawudi Sawulo ng'asse bakabona ba Mukama.\n22 Awo Dawudi n'agamba Abiyasaayi nti Namanya ku lunaku olwo, Dowegi Omwedomu bwe yaliiyo, nga talirema kumubuulira Sawulo: nze nassa abantu bonna ab'omu nnyumba ya kitaawo.\n23 Ggwe beera nange, totya; kubanga oyo aaoonya obulamu bwange anoonya obulamu bwo: kubanga awali nze onoobanga mirembe.\nDawudi anunula ekibuga kya Keyira\n1 Awo ne babuulira Dawudi nti Laba, Abafirisuuti balwana ne Keyira, era banyaga amawuuliro.\n2 Dawudi kyeyava abuuza Mukama nti Ŋŋende nkube Abafirisuuti abo? Mukama n'agamba Dawudi nti Genda okube Abafirisuuti olokole Keyira.\n3 Abasajja ba Dawudi ne bamugamba nti Laba, tutiiridde wano mu Yuda: kale tetulisinga nnyo bwe tuligenda e Keyira okulwana n'eggye ly'Abafirisuuti?\n4 Awo Dawudi n'alyoka abuuza Mukama nate olw'okubiri. Mukama n'amuddamu n'ayogera nti Golokoka oserengete ogende e Keyira; kubanga ndigabula Abafirisuuti mu mukono gwo.\n5 Awo Dawudi n'abasajja be ne bagenda e Keyira, ne balwana n'Abafirisuuti, ne banyaga ente zaabwe, ne babatta olutta olunene. Awo Dawudi n'alokola abaatuula e Keyira.\n6 Awo olwatuuka, Abiyasaali mutabani wa Akimereki bwe yadduka eri Dawudi e Keyira, yaserengeta ng'alina ekkanzu mu mukono gwe.\n7 Ne babuulira Sawulo nga Dawudi atuuse e Keyira. Sawulo n'ayogera nti Katonda amugabudde mu mukono gwange: kubanga aggaliddwa munda mu kibuga ekirina enzigi n'ebisiba.\n8 Awo Sawulo n'ayita abantu bonna okutabaala, okuserengeta okugenda e Keyira, okuzingiza Dawudi n'abasajja be.\n9 Dawudi n'ategeera Sawulo ng'amwagaliza akabi; n'agamba Abiyasaali kabona nti Leeta wano ekkanzu.\n10 Awo Dawudi n'ayogera nti Ai Mukama, Katonda wa Isiraeri, omuddu wo awuliridde ddala Sawulo nga ayagala okujja e Keyira, okuzikiriza ekibuga ku lwange.\n11 Abasajja ab'e Keyira balimpaayo mu mukono gwe? Sawulo aliserengeta, ng'omuddu wo bw'awulidde? Ai Mukama, Katonda wa Isiraeri, nkwegayiridde, buulira omuddu wo. Mukama n'ayogera nti Aliserengeta.\n12 Awo Dawudi n'alyoka ayogera nti Abasajja ab'e Keyira balimpaayo nze n'abasajja bange mu mukono gwa Sawulo? Mukama n'ayogera nti Balikuwaayo.\n13 Awo Dawudi n'abasajja be, abaali nga lukaaga ne bagolokoka ne bagenda okuva mu Keyira ne bagenda buli gye bayinza okugenda. Ne babuulira Sawulo Dawudi ng'awonye okuva mu Keyira: n'alekayo okutabaala.\nDawudi mu bigo eby'omu ddungu\n14 Awo Dawudi n'atuula mu ddungu mu bigo, n'abeera mu nsi ey'ensozi mu ddungu ery'e Zifu. Sawulo n'amunoonyanga buli lunaku, naye Katonda n'atamugabula mu mukono gwe.\n15 Dawudi n'alaba nga Sawulo atabadde okunoonya obulamu bwe: era Dawudi yali mu ddungu ery'e Zifu mu kibira.\n16 Awo Yonasaani mutabani wa Sawulo n'agolokoka, n'agenda eri Dawudi mu kibira, n'anyweza omukono gwe mu Katonda.\n17 N'amugamba nti Totya; kubanga omukono gwa Sawulo kitange tegulikulaba; era gw'oliba kabaka wa Isiraeri nange ndikuddirira obukulu; era n'ekyo Sawulo kitange akimanyi,\n18 Awo abo bombi ne balagaanira endagaano mu maaso ga Mukama: Dawudi n'abeera mu kibira, Yonasaani n'addayo mu nnyumba ye.\n19 Awo ab'e Zifu ne bambuka ne bajja eri Sawulo e Gibeya nga boogera uti Dawudi teyeekweka ewaffe mu bigo mu kibira ku lusozi Kakira oluli ku luuyi olw'obukiika obwa ddyo olw'eddungu?\n20 Kale nno kaakano, ai kabaka, serengeta, ng'emmeeme yo yonna bw'eyagala okuserengeta; naffe okumuwaayo mu mukono gwa kabaka kuliba kwaffe.\n21 Sawulo n'ayogera nti Muweebwe Mukama omukisa; kubanga munsaasidde.\n22 Mugende,\tmbeegayiridde, mweyongere okwetegereza, mumanye mulabe ekifo kye w'abeera n'eyamulabayo: kubanga bambuulira nti alina obugerengetanya bungi nnyo.\n23 Kale mulabe, muzige ebifo byonna mw'ateegera mwe Yeekweka, mukomewo gye ndi so temulema kujja, nange ndigenda nammwe: awo olulituuka, oba ng'ali mu nsi, ndimunoonya ne mmulaba mu nkumi zonna eza Yuda.\n24 Awo ne bagolokoka ne bagenda e Zifu okukulembera Sawulo: naye Dawudi n'abasajja be baali mu ddungu ery'e Mawoni, mu Alaba ku luuyi olw'eddungu olw'obukiika obwa ddyo.\n25 Sawulo n'abasajja be ne bagenda okumunoonya. Ne babuulira Dawudi; kyeyava aserengeta awali olwazi, n'abeera mu ddungu ery'e Mawoni. Awo Sawulo bwe yakiwulira, n'agoberera Dawudi mu ddungu ery'e Mawoni.\n26 Sawulo n'agenda ku mabbali g'olusozi eruuyi, ne Dawudi n'abasajja be ku mabbali g'olusozi eruuyi: Dawudi n'ayanguwa okuvaayo olw'okutya Sawulo; kubanga Sawulo n'abasajja be baazingiza Dawudi n'abasajja be enjuyi zonna okubakwata.\n27 Naye ne wajja omubaka eri Sawulo ng'ayogera nti Yanguwako ojje; kubaaga Abafirisuuti bakwekwese mu nsi.\n28 Awo Sawulo n'alekayo okugoberera Dawudi n'addayo, n'atabaala Abafirisuuti: ekifo ekyo kyebaava bakiyita Serakammalekosi.\n29 Awo Dawudi n'avaayo n'ayambuka n' abeera mu bigo ebya Engedi.\nDawudi ataliza obulamu bwa Sawulo\n1 Awo olwatuuka Sawulo bwe yakomawo ng'amaze okugoberera Abafirisuuti, ne bamubuulira nti Laba, Dawudi ali mu ddungu erya Engedi.\n2 Awo Sawulo n’atwala abasajja enkumi ssaru abaalondebwa mu Isiraeri yenna, n'agenda okunoonya Dawudi n'abasajja be ku njazi ez'embulabuzi.\n3 N'ajja ku bisibo by'endiga mu kkubo awali empuku; Sawulo n'ayingira okubikka ku bigere bye. Era Dawudi n’abasajja be baali batudde mu bifo eby'omu mpuku ebyakomererayo munda.\n4 Abasajja ba Dawudi ne bamugamba nti Laba, olunaku Mukama lwe yakugambako nti Laba, ndigabula omulabe wo mu mukono gwo, era olimukola nga bw'olisiima. Awo Dawudi n'agolokoka n’asala ku kirenge ky'ekyambalo kya Sawulo mu kyama.\n5 Awo olwatuuka oluvaanyuma Dawudi n'alumwa omwoyo, kubanga yasalaku kirenge kya Sawulo.\n6 N'agamba abasajja be nti Mukama akiddize eri nze okukola mukama wange Mukama gwe yafukako amafuta ekigambo kino, okumugololera omukono gwange kubanga ye oyo Mukama gwe yafukako amafuta.\n7 Awo Dawudi n’aziyiza abasajja be n'ebigambo ebyo, n'atabaganya kumugolokokerako Sawulo. Awo Sawulo n'agolokoka n'ava mu mpuku n’agenda.\n8 Awo ne Dawudi n'agolokoka oluvaanyuma n'ava mu mpuku n'akoowoola Sawulo ng'ayogera nti Mukama wange kabaka. Awo Sawulo bwe yakebuka, Dawudi n'avuunama amaaso ge ne yeeyanza.\n9 Dawudi n'agamba Sawulo nti Kiki ekikuwuliza ebigambo by'abantu nga boogera nti Laba, Dawudi ayagala okukukola akabi?\n10 Laba, leero amaaso go galabye Mukama bw'abadde akugabudde mu mukono gwange leero mu mpuku: era wabaddewo abaŋŋambye okukutta: naye eriiso lyange ne likusaasira; ne nnamba nti Sijja kugolola mukono gwange ku mukama wange; kubanga ye oyo Mukama gwe yafukako amafuta.\n11 Era, kitange, laba, weewaawo, laba, ekirenge ky'ekyambalo kyo mu ngalo zange; kale kubanga nsaze ku kirenge ky'ekyambalo kyo ne sikutta, tegeera olabe nga tewali kabi newakubadde ekyanoono mu mukono\tgwange; so siknsobezza newakubadde ng'oyigganya obulamu bwange okubukwata:\n12 Mukama asale omusango wakati wange naawe, Mukama akuwalaneko eggwanga lyange: naye, omukono gwange teguliba ku ggwe.\n13 Ng'olugero olw'ab'edda bwe lwogera nti Mu babi mwe muva obubi: naye omukono gwange tegaliba ku ggwe.\n14 Kabaka wa Isiraeri atabadde ani? ogoberera ani? ogoberera embwa enfu, enkukunyi.\n15 Kale Mukama abe mulamuzi, asale omusango gwange n'ogugwo, alabe awoze ensingayange andokole mu mukono\n16 Awo olwatuuka Dawudi bwe yamala okugamba Sawulo ebigambo ebyo, Sawulo n'ayogera nti Lino lye ddoboozi lyo, mwana wange Dawudi? Sawulo n'ayimusa eddoboozi lye n'akaaba amaziga.\n17 N'agamba Dawudi nti Ggwe onsinga obutuukirivu: kubanga ensasudde obulungi, naye nze nkusasudde obubi.\n18 Era oyatudde leero bw'onkoze obulungi: kuba Mukama ng'angabudde mu mukono gwo n'otonzita.\n19 Kubanga omuntu bw'asanga omulabe we, anaamuganya okugenda nga mulamu? Kale Mukama akuwe empeera ennungi olw'ekyo ky'onkoze leero.\n20 Era nao, laba, mmanyi nga tolirema kuba kabaka, era ng'obwakabaka bwa Isiraeri bulinywezebwa mu mukono gwo.\n21 Kale nno kaakano ndayirira Mukama nga tolizikiriza zzadde lyange eririddawo, so nga tolimalawo linnya lyange okuliggya mu nnyumba ya kitange.\n22 Dawudi\tn'alayirira\tSawulo. Sawulo n'addayo eka; naye Dawudi n'abasajja be ne bayambuka mu mpuku.\n1 Awo Samwiri n'afa; Isiraeri yenna ne bakuŋŋaana ne bamukaabira, ne bamuziika mu nnyumba ye e Laama. Dawudi n'agolokoka n'aserengeta n'agenda mu ddungu Palani\nDawudi ne mukazi Nabali\n2 Awo yaliyo omusajja e Mawoni ebintu bye nga biri e Kalumeeri; era omusajja oyo yali mukulu nnyo, era yalina endiga enkumi ssatu n'embuzi lukumi: awo yali ng'asala ebyoya by'endiga ze e Kalumeeri.\n3 Era erinnya ly'omusajja Nabali; ne mukazi we erinnya lye Abbigayiri: n'omukazi yali mutegeevu n'amaaso ge nga malungi: naye omusajja yali wa kkabyo era mubi mu bikolwa bye; era yali wa nnyumba ya Kalebu.\n4 Era erinnya ly'omusajja Nabali; ne mukazi we erinnya lye Abbigayiri: n'omukazi yali mutegeevu n'amaaso ge nga malungi: naye omusajja yali wa kkabyo era mubi mu bikolwa bye; era yali wa nnyumba ya Kalebu.\n5 Awo Dawudi n'atuma abalenzi kkumi, Dawudi n'agamba abalenzi nti Mwambuke e Kalumeeri mugende eri Nabali mumunnamusize:\n6 era bwe mutyo bwe muba mugamba oyo atuula ng'alaba (omukisa) nti Emirembe gibeere gy'oli, era emirembe gibeere ku nnyumba yo, era emirembe gibeere ku byonna by'olina.\n7 Era nno mpulidde ng'olina abasala ebyoya by'endiga: abasumba bo nno baabanga naffe ne tutabakola bubi, so tewaabanga ekyababula, ebiro byonna nga bali e Kalumeeri.\n8 Buuza abalenzi bo, banaakubuulira: kale abalenzi baganje mu maaso go; kubanga tujjidde ku lunaku olulungi: waayo, nkwegayiridde, kyonna ekinajja mu mukono gwo eri abaddu bo n'eri mutabani wo Dawudi.\n9 Awo abalenzi ba Dawudi bwe bajja, ne boogera ne Nabali mu linnya lya Dawudi ng'ebigambo ebyo byonna bwe biri, ne basirika.\n10 Awo Nabali n'addamu abaddu ba Dawudi n'ayogera nti Dawudi ye ani? ne mutabani wa Yese ye ani? mu biro bino wabaawo abaddu bangi abajeemera buli muntu mukama we.\n11 Kale nno nnaatoola emigaati gyange n'amazzi gange n'ennyama yange gye nzitidde abasajja bange abasala ebyoya, ne mbiwa abasajja be ssimanyiiko gye bavudde?\n12 Awo abalenzi ba Dawudi ne bakyuka ne bakwata ekkubo ne baddayo ne bajja ne bamubuulira ng'ebigambo ebyo byonna bwe biri.\n13 Awo Dawudi n'agamba abasajja be nti Mwesibe buli muntu ekitala kye. Ne beesiba buli muntu ekitala kye; ne Dawudi naye ne yeesiba ekitala kye: ne wayambuka okugoberera Dawudi abasajja nga bikumi bina; ebikumi ebibiri ne basigala ku bintu.\n14 Naye omu ku balenzi n'abuulira Abbigayiri mukazi wa Nabali ng'ayogera nti Laba, Dawudi yatuma ababaka ng'ayima mu ddungu okulamusa mukama waffe; n'abagwako.\n15 Naye abasajja abo baatukolanga bulungi nnyo, so tetukolwanga bubi, so tetubulwanga kintu kyonna ebbanga lyonna lye twamala nga tubeera nabo, bwe twali mu nsiko:\n16 baabanga bbugwe gye tuli emisana n'ekiro ekiseera kyonna kye twamala nabo nga tulunda endiga.\n17 Kale nno kaakano tegeera olowooze ky'onookola: kubanga bamaliridde obubi ku mukama waffe ne ku nnyumba ye yonna: kubanga omwana wa Beriali eyenkanidde awo n'okuyinza omuatu n'atayinza kwogera naye.\n18 Awo Abbigayiri n'alyoka ayanguwa n’addira emigaati ebikumi bibiri n'ebita bibiri eby'omwenge n'endiga ttaano enfiunbire ddala, n'ebigero bitaano eby'eŋŋaano ensiike, n'ebirimba kikumi eby'ezabbibu enkalu, n'ebitole ebikumi bibiri eby'ettiini, n'abitikka endogoyi.\n19 N'agamba abalenzi be nti Munkulembere mugende; laba mbavaako nnyuma. Naye n'atabuulira bba Nabali.\n20 Awo olwatuuka nga yeebagala endogoyi ye n'aserengeta awaali ekifo ekyekwekerwamu eky'oku lusozi, awo, laba, Dawudi n'abasajja be ne baserengeta okumwolekera; n'asisinkana nabo.\n21 Era Dawudi yali ayogedde nti Mazima nkuumidde bwereere byonna olusajja luno bye lulina mu ddungu, ekintu kyonna ne kitabula ku byalwo byonna bwe byenkana: kale lunsasudde obubi olw'obulungi.\n22 Katonda akole bw'atyoabalabe awudi n'okukirawo, bwe ndisigazaawo ku babe bonna bwe benkana n'omwana omu ow'obulenzi.\n23 Awo Abbigayiri bwe yalaba Dawudi, n'ayanguwa n'ava ku ndogoyi ye n’avuunamira Dawudi amaaso ge, n akutama ku ttaka.\n24 N'agwa ku bigere bye n'ayogera nti Obutali butuukirivu obwo bubeere ku nze mukama wange, ku me, era muzaana wo ayogere mu matu go, nkwegayiridde, era wulira ebigambo, by'omuzaana wo.\n25 Nkwegayiridde; mukama wange aleme okussaayo omwoyo en omuntu oyo owa Beriali, Nabali: kuba erinnya lye nga bwe liri, naye bw'ali bw'atyo; Nabali lye linnya lye n'obusirusiru buli naye naye nze omuzaana wo saalaba balenzi ba mukama wange be watuma.\n26 kaakano, mukama wange nga Mukama bw'ali omulamu naawe nga bw'oli omulamu, kubanga Mukama akuziyizza okuzza omusango gw'omusaayi n'okwewalanira eggwanga n'omukono gwo ggwe, kale nno abalabe bo n’abo abanoonyeza mukama wange akabi, babe nga Nabali.\n27 Era nno ekirabo kino omuzaana wo ky'aleetedde mukama wange, kiweebwe abalenzi abagoberera mukama wange.\n28 Nkwegayidde, sonyiwa ekyonoono ky’omuzaana wo: kubanga Mukama talirema kukolera mukama nnyumba ey'enkalakkalira kubanga Mukama wange alwana entalo za Mukama; so n'akabi tekalirabika ku ggwe ennaku zo zonna.\n29 Era newakubadde ng'abantu bagolokose okukuyigga nya n'okunoonya obulamu bwange wange naye obulamu bwa mukama wange bulisibirwa mu muganda gwo bulanu wamu ne Mukama Katonda wo; n'obulamu bw'abalabe bo alibuvuumuula ng'ebiva mu lubuto lw'envuumuulo.\n30 Awo olulituuka Mukama bw'aliba ng'akoze mukama wange ng'obulungi bwonna bwe buli bwe yakwogerako era ng'akutaddewo okuba omukulu wa Isiraeri:\n31 kale kino tekirikululuya mwoyo, so omutima gwange tegulyesittaza mukama wange kubanga wayiwa omusaayi ogutaliiko nsonga newakubadde kino nga mukama wange yeewalanira eggwanga yekka: awo Mukama bw'aliba ng'akoze bulungi mukama wange, kale ojjukiranga omuzaana wo.\n32 Dawudi n'agamba Abbigayiri nti Atenderezebwe Mukama, Katonda wa Isiraeri, akutumye leero okusisinkana nange:\n33 era gatenderezebwe n'amagezi go, naawe otenderezebwe ankuumye leero, obutabaako musango gwa musaayi n'obuteewalanira ggwanga n'omukono gwange nze.\n34 Kubanga mazima ddala, nga Mukama Katonda wa Isiraeri bw'ali omulamu, anziyizza okukola obubi, singa toyanguye n'ojja okusisinkana nange, mazima tewandisigalidde Nabali emmambya ng'esaze omwana omu ow'obulenzi.\n35 Awo Dawudi n'atoola mu ngalo ze ebyo by'amuleetedde: n'amugamba nti Yambuka mu nnyumba yo mirembe; laba, mpulidde eddoboozi lyo ne nkukkiriza ggwe.\n36 Awo Abbigayiri n'ajja eri Nabali; era, laba, yali afumbye embaga mu nnyumba ye, ng'embaga ya kabaka; n'omwoyo gwa Nabali gwali gusanyuse munda mu ye, kubanga yali atamidde nnyo: kyeyava alema okumubuulira ekigambo kyonna, oba kitono oba kikulu, okutuusa enkya.\n37 Awo olwatuuka enkya, Nabali omwenge bwe gwali gumuvuddeko, mukazi we n'amubuulira ebigambo ebyo, omutima gwe ne gufiira munda ye n'afuuka ng'ejjinja.\n38 Awo olwatuuka ennaku nga kkumi nga ziyiseewo, Mukama n'alwaza Nabali n'afa.\n39 Awo Dawudi bwe yawulira Nabali ng'afudde, n'ayogera nti Mukama atenderezebwe, awozezza ensonga ey'okuvumibwa kwange mu mukono gwa Nabali era aziyizza omuddu we okukola ekibi: n'obubi bwa Nabali Mukama abuzzizzaayo ku mutwe gwe ye. Dawudi n'atuma n'ayogereza Abbigayiri okumufumbirwa.\n40 Awo abaddu ba Dawudi bwe baatuuka eri Abbigayiri e Kalumeeri, ne bamugamba nti Dawudi yatutumye gy'oli okukufumbirwa.\n41 Awo n'agolokoka n'awunama amaaso ge n'ayogera nti Laba, omuzaana wo abe muweereza okunaazanga ebigere by'abaddu ba mukama wange.\n42 Awo Abbigayiri n'ayanguwa n'agolokoka ne yeebagala endogoyi wamu ne bawala be bataano abaamugobereranga; n'agoberera ababaka ba Dawudi, n'aba mukazi we.\n43 Dawudi n'awasa ne Akinoamu ow'e Yezuleeri; bombi ne baba bakazi be.\n44 Era Sawulo yali awadde Mikali muwala we, mukazi wa Dawudi, Paluti mutabani wa Layisi ow'e Galimu.\nDawudi ataliza obulamu bwa Sawulo nate\n1 Awo ab'e Zifu ne bajja eri Sawulo e Gibeya nga boogera nti Dawudi teyeekweka ku lusozi Kakira olwolekera eddungu?\n2 Awo Sawulo n'agolokoka n'aserengeta n'agenda mu ddungu ery'e Zifu, ng'alina abasajja abalonde aba Isiraeri enkumi ssatu wamu naye, okunoonya Dawudi mu ddungu ery'e Zifu.\n3 Sawulo n'asiisira ku lusozi Kakira, olwolekera eddungu, mu kkubo. Naye Dawudi n'abeera mu ddungu n'alaba nga Sawulo atuuse mu ddungu ng'amugoberera.\n4 Dawudi kyeyava atuma abakessi n'ategeera nga Sawulo atuukidde ddala:\n5 Dawudi n'agolokoka n'ajja mu kifo Sawulo we yali asiisidde: Dawudi n'alaba ekifo Sawulo we yagalamira, ne Abuneeri mutabani wa Neeri, omukulu w'eggye lye: era Sawulo yali agalamidde munda w'ekifo eky'amagaali, abantu ne basiisira okumwetooloola.\n6 Awo Dawudi n'addamu n'agamba Akimereki Omukiiti ne Abisaayi mutabani wa Zeruyiya, muganda wa Yowaabu, ng'ayogera nti Ani anaaserengeta nange n'agenda eri Sawulo mu lusiisira? Abisaayi n'ayogera nti Nze naaserengeta naawe.\n7 Awo Dawudi ne Abisaayi ne bajja eri abantu ekiro: awo, laba, Sawulo ng'agalamidde nga yeebase munda w'ekifo eky'amagaali, effumu lye nga lisimbiddwa mu ttaka ku mutwe gwe: ne Abuneeri n'abantu nga bagalamidde okumwetooloola.\n8 Awo Abisaayi n'agamba Dawudi nti Katonda agabulidde ddala omulabe wo mu mukono gwo leero: kale nno, nkwegayiridde, mmufumite n'effumu okukwasa n'ettaka omulundi gumu so siimufumite gwa kubiri.\n9 Dawudi n'agamba Abisaayi nti Tomuzikiriza: kubanga ani ayinza okugolola omukono gwe ku loyo Mukama gwe yafukako amafuta n'aba nga taliiko musango?\n10 Dawudi n'ayogera nti Nga Mukama bw'ali omulamu Mukama ye alimutta oba olunaku lwe lulituuka okufa; oba aliserengeta mu lutalo nsazikirira.\n11 Mukama akiddize eri nze okugolola omukono gwange ku oyo Mukama gwe yafukako amafuta: naye nno twala, nkwegayiridde, effumu eriri ku mutwe gwe n'ensumbi y'amazzi tugende.\n12 Awo Dawudi n'atwala effumu n'ensumbi y'amazzi ng'abiggya ku mutwe gwa Sawulo; ne beddirayo so nga tewali muntu akirabye newakubadde akimanyi, so nga tewali azuukuse: kubanga bonna nga beebase; kubanga otulo tungi otwava eri Mukama twali tubaguddeko.\n13 Awo Dawudi n'agenda emitala w'eri, n'ayimirira wala ku ntikko y'olusozi; nga yeesuddeko nabo ebbanga ddene:\n14 Dawudi n'alangiriza abantu ne Abuneeri mutabani wa Neeri ng'ayogera nti Toddamu, Abuneeri? Awo Abuneeri n'addamu n’ayogera nti Ggwe ani akoowoola kabaka?\n15 Dawudi n'agamba Abuneeri nti Toli muzira? era ani akwenkana mu Isiraeri? kale kiki ekikulobedde okukuuma mukama wo kabaka? kubanga muyingidde omu ku bantu okuzikiriza kabaka mukama wo.\n16 Ekigambo kino ky'okoze si kirungi. Nga Mukama bw'ali omulamu, musaanidde okufa, kubanga temukuumye mukama wammwe, Mukama gwe yafukako amafuta. Era nno mulabe effumu lya kabaka gye liri n'ensumbi y'amazzi ebadde ku kigugu kye eky'emitwetwe.\n17 Sawulo n'amanya eddoboozi lya Dawudi n'ayogera nti Lino lye ddoboozi lyo, mwana wange Dawudi? Dawudi n'ayogera nti Lye ddoboozi lyange, mukama wange; ai kabaka.\n18 N'ayogera nti Mukama wange ayigganyiza ki omuddu we? kubanga nkoze ki? oba kibi ki ekiri mu mukono gwange?\n19 Kale nno, nkwegayiridde, mukama wange kabaka awulire ebigambo by'omuddu we. Mukama oba nga ye yaku mpeerera, akkirize ekiweebwayo: naye oba nga be baana b'abantu, bakolimirwe mu maaso ga Mukama; kubanga bangobye leero nneme okwegatta n'obusika bwa Mukama nga boogera nti Genda oweereze bakatonda abalala.\n20 Kale nno omusaayi gwange guleme okutonnya wansi Mukama gy'atabeera: kubanga kabaka wa Isiraeri atabadde oknnoonya enkukunyi, ng'omuntu bw'ayiggira enkwale ku nsozi:\n21 Awo Sawulo n'ayogera nti Nnyonoonye: komawo, mwana wange Dawudi: kubanga siryeyongera kukukola kabi nate, kubanga obulamu bwange bubadde bwa muwendo mungi mu maaso go leero: laba, nasiruwala ne nkyama nnyo nnyini.\n22 Dawudi n'addamu n'ayogera nti Laba effumu, ai kabaka! kale omu ku balenzi ajje aliddukire.\n23 Era Mukama alisasula buli muntu obutuukirivu bwe n'obwesigwa bwe: kubanga Mukama akugabudde mu mukono gwange leero, ne ssikkiriza kugolola mukono gwange ku oyo Mukama gwe yafukako amafuta.\n24 Era, laba, ng'obulamu bwo bwe bubadde obw'omuwendo omungi mu maaso gange leero, obulamu bwange bubeere bwa muwendo mungi mu maaso ga Mukama, andakole mu kulaba ennaku kwonna.\n25 Awo Sawulo n'agamba Dawudi nti Oweebwe omukisa, mwana waage Dawudi: olikola eby'amaanyi era tolirema kuwangula. Awo Dawudi n'agenda, Sawulo n'addayo mu kifo kye.\nDawudi yeegatta ku ggye ly'Abafirisuuti\n1 Awo Dawudi n'ayogera mu mwoyo gwe nti Luliba lunaku lumu ne nzikirira olw'omukono gwa Sawulo: tewali kisinga bulungi gye ndi okudduka ne ntuuka mu nsi ey'Abafirisuuti; kale Sawulo aliggyayo omwoyo gye ndi, okunnoonya nate mu nsalo zonna eza Isiraeri: bwe ndiwona bwe ntyo mu mukono gwe.\n2 Dawudi n'agolokoka n'agenda, ye n'abasajja olukaaga abaali naye, ne basenga Akisi mutabani wa Mawoki, kabaka w'e Gaasi.\n3 Dawudi n'atuula ne Akisi e Gaasi, ye n'abasajja be, buli muntu n'ab'omu nnyumba, Dawudi ne bakazi be bombi, Akinoamu Omuyezuleeri ne Abbigayiri Omukalumeeri, mukazi wa Nabali\n4 Ne babuulira Sawulo nga Dawudi yaddukira e Gaasi: n'atamunoonya nate.\n5 Awo Dawudi n'agamba Akisi nti Oba nga nno ŋŋanze mu maaso go, bampe ekifo mu mbuga emu mu byalo ntuule eyo: kubanga kiki ekinaaba kituuza omuddu wo mu kibuga kyennyini awamu naawe?\n6 Awo Akisi n'amuwa Zikulagi ku lunaku olwo: Zikulagi kyekivudde kibeera ekya bakabaka ba Yuda na buli kati.\n7 Awo omuwendo gw'ennaku Dawudi ze yamala mu nsi ey'Abafirisuuti gwali mwaka mulamba ko emyezi ena\n8 Dawudi n'abasajja be ne bambuka ne bakwekweta Abagesuli n'Abagiruzi n'Abamaleki: kubanga abo be baatuulanga mu asi, abaabangamu edda, ng'ogenda e Ssuuli, okugenda mu nsi ey'e Misiri.\n9 Dawudi n'atta ensi n'atawonya musajja newakubadde omukazi, n'anyaga endiga n'ente n'endogoyi n'eŋŋamira n'ebyambalo; n'akomawo n'ajja eri Akisi.\n10 Awo Akisi n'ayogera nti Muva wa okukwekweta leero? Dawudi n'ayogera nti Ebukiika obwa ddyo obwa Yuda n'obukiika obwa ddyo obw'Abayerameeri n'obukiika obwa ddyo obw'Aba keeni.\n11 Dawudi n'atawonya musajja newakubadde omukazi okubaleeta e Gaasi, ng'ayogera nti Baleme okutuloopa nga boogera nti Bw'atyo Dawudi bwe yakola, era bwe yayisanga. bw'atyo kasookedde atuula mu nsi ey'Abafirisuuti.\n12 Awo Akisi n'akkiriza Dawudi n'ayogera nti Abantu be Isiraeri abatamiriddwa ddala; kyaliva abeera omuddu wange ennaku zonna.\n1 Awo olwatuuka mu nnaku ezo Abafirisuuti ne bakuŋŋaanyiza eggye lyabwe entalo okulwana ne Isiraeri. Akisi n'agamba Dawudi nti Tegeerera ddala ng'olitabaala nange mu ggye, ggwe n'abasajja bo.\n2 Dawudi n'agamba Akisi nti Kyoliva otegeera omuddu wo by'alikola. Akisi n'agamba Dawudi nti Kyendiva nkufuula omukuumi w'omutwe gwange ennaku zonna.\nSawulo yeebuuza eri omulabi\n3 Awo Samwiri yali afudde, ne Isiraeri yenna baali bamukaabidde, ne bamuziika mu Laama, mu kibuga kye ye. Era Sawulo yali aggye mu nsi abo abaaliko emizimu n'abafumu.\n4 Awo Abafirisuuti ne bakuŋŋaana ne bajja ne basiisira e Sunemu: awo Sawulo n'akuŋŋaanya Isiraeri yonna ne basiisira ku Girubowa.\n5 Awo Sawulo bwe yalaba eggye ly'Abafirisuuti, n'atya, omwoyo gwe ne gukankana nnyo:\n6 Awo Sawulo bwe yabuuza Mukama, Mukama n'atamwanukula newakubadde mu birooto newakubadde mu Ulimu newakubadde mu bannabbi.\n7 Awo Sawulo n'alyoka agamba abaddu be nti Munnoonyeze omukazi aliko omuzimu ŋŋende gy'ali mubuuze. Abaddu be ne bamugamba nti Laba, waliwo omukazi aliko omuzimu e Endoli.\n8 Sawulo ne yeekyusa n'ayambala ebyambalo ebirala n'agenda, ye n'abasajja babiri naye, be bajja eri omukazi ekiro: n'ayogera nti Ndagula, nkwegayiridde, n'omuzimu, onninnyisize buli gwe nnaakugambako erinnya.\n9 Awo omukazi n'amugamba nti Laba, omanyi Sawulo bye yakola, bwe yazikiriza mu nsi abo abaliko emizimu, n'abafumu: kale kiki ekikuteeza obulamu bwange ekyambika okunzisa.\n10 Sawulo n'alayirira Mukama ng'ayogera nti Nga Mukama bw'ali omulamu, tekulikubaako kibonerezo kyonna olw'ekigambo kino.\n11 Awo omukazi n'ayogera nti Ani gwe mba nkulinnyisiza? N'ayogera nti Nninnyisiza Samwiri.\n12 Awo omukazi bwe yalaba Samwiri, n'akaaba n'eddoboozi ddene: omukazi n'agamba Sawulo nti Onnimbidde ki? Kubanga ggwe oli Sawulo.\n13 Kabaka n'amugamba nti Totya: kubanga olaba ki? Omukazi n'agamba Sawulo nti Ndaba katonda ng'ava mu ttaka ng'ayambuka.\n14 N'amugamba nti Embala ye eri etya? N'ayogera nti Omukadde ayambuka; era yeenagiddeko omunagiro. Sawulo n'ategeera nga Samwiri, n'avuunama amaaso ge ne yeeyanza.\n15 Awo Samwiri n'agamba Sawulo nti Lwaki okungolokosa okunninnyisa? Sawulo n'addamu nti Neeraliikiridde nnyo; kubanga Abafirisuuti balwana nange, era Katonda anvuddeko, so takyannyanukula newakubadde mu bannabbi newakubadde mu birooto: kyenvudde nkuyita ontegeeze bye mba nkola.\n16 Awo Samwiri n'ayogera nti Obuuliza ki nze nno, Mukama ng'akuvuddeko era ng'afuuse mulabe wo?\n17 Era Mukama yeekoledde omulimu, nga bwe yayogerera mu nze: era Mukama ayuzizza obwakabaka ng'abuggya mu mukono gwo era abuwadde muliraanwa wo, Dawudi.\n18 Kubanga tewagondera ddoboozi lya Mukama n'ototuukiriza kiruyi kye ekingi ku Amaleki, Mukama kyavudde akukola ekigambo kiao leero.\n19 Era nate Mukama anaagabula ne Isiraeri wamu naawe mu mukobo gw'Abafirisuuti: era enkya ggwe ne batabani bo banaaba nange: Mukama anaagabula n'eggye lya Isiraeri mu mukono gw'Abafirisuuti.\n20 Awo Sawulo n'alyoka agwa ku ttaka ng'alambadde, n'atya nnyo, olw'ebigambo bya Samwiri: ne mutamusigalamu maanyi; kubanga yali talidde ku mmere yonna okuzibya obudde n'okukeesa\n21 Omukazi n'ajja eri Sawulo, n'alaba nga yeeraliikiridde nnyo, n'amugamba nti Laba, omuzaana wo awulidde eddoboozi lyo ne nteeka obulamu bwange mu mukono gwange ne mpulira ebigambo byo by'oŋŋambye.\n22 Kale nno, nkwegayiridde, naawe wulira eddoboozi ly'omuzaana wo, era nteeke akamere mu maaso go; olye olyoke obe n'amaanyi bw'onoogenda.\n23 Naye n'agaana n'ayogera nti Siirye. Naye abaddu be awamu n'omukazi ne bamuwaliriza; n'awulira eddoboozi lyabwe. Awo n'agolokoka okuva wansi n'atuula ku kitanda.\n24 Era omukazi yalina ennyana eya ssava mu nnyumba; n'ayanguwa n'agitta; n'addira obutta n'abugoya n'abwokya okuba omugaati ogutazimbulukuswa:\n25 n'aguleeta mu maaso ga Sawulo ne mu maaso g'abaddu be; ne balya. Awo ne bagolokoka ne bagenda ekiro ekyo.\nAbafirisuuti bagaana Dawudi okugenda nabo mu lutalo\n1 Awo Abafirisuuti ne bakuŋŋaanyiza eggye lyabwe lyonna ku Afeki: Abaisiraeri ne basiisira ku luzzi oluli mu Yezuleeri.\n2 Awo abaami b'Abafirisuuti ac bayitawo ebikumi n'ebikumi n'enkumi n'enkumi: Dawudi n'abasajja be ne bayitira wamu ne Akisi nga basemba.\n3 Awo abakulu b'Abafirisuuti ne boogera nti Abaebbulaniya bakola ki wano Akisi n'agamba abakulu b'Abafirisuuti nti Ono si Dawudi, omuddu wa Sawulo kabaka wa Isiraeri, eyaakamala nange ennaku zino oba emyaka gino, so sirabanga kabi ku ye kasookedde aseaga okutuusa leero?\n4 Naye abakulu b'Abafirisuuti ne bamusunguwalira; abakulu b'Abafirisuuti ne bamugamba nti Muzzeeyo omusajja oyo addeyo mu kifo kye kye wamulagira, aleme okuserengetera awamu naffe mu lutalo, aleme okufuuka omulabe waffe mu lutalo kubanga olusajja luno lwandyetabaganyizza naki ne mukama we? si na mitwe gya basajja bano?\n5 Ono si ye Dawudi gwe baayimbiraganako aga bazina, nga boogera nti Sawulo asse enkumi ze, Ne Dawudi obukumi bwe?\n6 Awo Akisi n'ayita Dawudi n'amugamba nti Mukama nga bw'ali omulamu, wabanga mugolokofu, n'okufuluma kwo n'okuyingira awamu nange mu ggye kulungi mu maaso gange: kubanga sirabanga kabi ku ggwe okuva ku lunaku lwe wajja gye ndi ne leero: naye abaami tebakwagala.\n7 Kale nno ddayo ogende mirembe oleme okunyiiza abaami b'Abafirisuuti.\n8 Dawudi n'agamba Akisi nti Naye nkoze ki oba kiki ky'olabye ku muddu wo ebiro byonna bye nnaakamala nga ndi mu maaso go okutuusa leero, ekindobera okugenda ne nnwana n'abalabe ba mukama wange kabaka?\n9 Akisi n'addamu n'agamba Dawudi nti Mmanyi ng'oli mulungi mu maaso gange nga malayika wa Katonda: naye abaami b'Abafuisuuti boogedde nti Tajja kwambuka naffe mu lutalo:\n10 Kale nno golokoka enkya mu makya wamu n'abaddu ba mukama wo abajja naawe: awo amangu ago nga mugolokose enkya mu makya, obudde nga bukedde, mugende.\n11 Awo Dawudi n'agolokoka mu makya, ye n'abasajja be, okugenda enkya, okuddayo mu nsi ey'Abafirisuuti. Abafirisuuti ne bambuka e Yezuleeri.\nDawudi alwanagana n'Abamaleki\n1 Awo olwatuuka, Dawudi n'abasajja be bwe baatuuka e Zikulagi ku lunaku olw'okusatu, Abamaleki baali bamaze okukwekweta obukiika obwa ddyo ne Zikulagi, era nga bamaze okutta Zikulagi era nga bakyokezza omuliro;\n2 era nga banyaze abakazi ne bonna abaali omwo, abato era n'abakulu: tebatta n'omu, naye baabanyaga ne babatwala ne bagenda.\n3 Awo Dawudi n'abasajja be bwe baatuuka ku kibuga, laba, nga bakyokezza omuliro; ne bakazi baabwe ne batabani baabwe ne bawala baabwe nga babanyaze.\n4 Awo Dawudi n'abantu abaali naye ne balyoka bayimusa eddoboozi lyabwe ne bakaaba amaziga okutuusa lwe baggwaamu endasi ezikaaba,\n5 Ne bakazi ba Dawudi bombi, Akinoamu Omuyezuleeri ne Abbigayiri mukazi wa Nabali Omukalumeeri, baali babanyaze:\n6 Dawudi n'anakuwala nnyo; kubanga abantu baayogera ku kumukasuukirira amayinja, kubanga abantu bonna omwoyo gwabaluma, buli muntu ng'alumirwa batabani be ne bawala be: naye Dawudi ne yeenywereza mu Mukama Katonda we.\n7 Awo Dawudi n'agamba Abiyasaali kabona, mutabani wa Akimereki, nti Nkwegayiridde, leeta eno ekkanzu. Abiyasaali n'aleetayo ekkanzu eri Dawudi.\n8 Dawudi n'abuuza Mukama ng'ayogera nti Bwe nnaagoberera ekibiina kino, ndibantukako? N'amuddamu nti Goberera: kubanga tolirema kubatunkako, era tolirema kubibasuuza byonna.\n9 Awo Dawudi n'agenda, ye n'abasajja olukaaga abaali naye, ne bajja ku kagga Besoli abaasigala gye baatuula.\n10 Naye Dawudi n’agoberera, ye n’abasajja ebikumi bina: kubanga ebikumi bibiri baasigala, abaayongobera bwe batyo n'okuyinza ne batayiaza kusomoka kagga Besoli:\n11 ne basanga Omumisiri mu nsiko ne bamuleetera Dawudi ne bamuwa omugaati n'alya; ne bamunywesa amazzi:\n12 ne bamuwa ekitundu ky'ekitole eky'ettiini n'ebirimba bibiri eby'ezabbibu enkalu; awo bwe yalya omwoyo gwe ne gukomawo: kubanga yali ng'amaze ennaku ssatu emisana n'ekiro nga talya mugaati so nga tanywa n’amazzi.\n13 Awo Dawudi n'amugamba nti Ggwe oli musajja w'ani? era ova wa? N'ayogera nti Nze ndi mulenzi We Misiri, omuddu w'Omwamaleki; mukama wange yansuula kubanga ennaku ziri ssatu kasookedde ndwala.\n14 Twakwekweta obukiika obwa ddyo obw'Abakeresi n'ensi ya Yuda n'obukiika obwa ddyo obwa Kalebu; ne twokya Zikulagi omuliro.\n15 Dawudi n'amugamba nti Ononserengesa eri ekibiina kino? N'ayogera ati Ndayirira Katonda nga tolinzita so tolimpaayo mu mikono gya mukama wange, nange naakuserengesa eri ekibiina kino.\n16 Awo bwe yamuserengesa, laba, nga beesuddesudde ku ttaka lyonna, nga balya nga banywa, nga bafumba embaga, olw'omunyago omunene gwe baggya mu nsi ey'Abafirisuuti ne mu nsi ya Yuda.\n17 Awo Dawudi n'abatta okutanula ekiro okutuusa olw'enkya lwe lwawungeera: ne watawonako n'omu, wabula abalenzi ebikumi bina abeebagala eŋŋamira ne badduka.\n18 Dawudi n'asuuza byonna Abamaleki bye baali banyaze: Dawudi n'awonya bakazi be bombi.\n19 Ne batabulwa kintu, oba kitono oba kinene, newakubadde abaana ab'obulenzi newakubadde ab'obuwala newakubadde omunyago newakubadde ekintu kyonna kye baali beenyagidde: Dawudi n’akomyawo byonna.\n20 Dawudi n'atwala endiga n'ente zonna, ze baagoba okukulembera ensolo ezo endala, n'ayogera nti Guno gwe munyago gwa Dawudi.\n21 Dawudi n'ajja eri abasajja ebikumi ebibiri, abaayongobera bwe batyo n'okuyinza ne batayinza kugoberera Dawudi, era be baatuuza ku kagga Besoli: ne bafuluma okusisinkana ne Dawudi n'okusisinkana n’abantu abaali naye: awo Dawudi bwe yasemberera abantu, n'abalamusa.\n22 Awo abantu bonna ababi n'abantu ba Beriali ku abo abaagenda ne Dawudi ne baddamu ne boogera nti Kubanga tebaagenda naffe, tetujja kubawa ku munyago gwe tubasuuzizza, wabula buli muntu mukazi we n’abaana be, babatwale bagende.\n23 Awo Dawudi n’ayogera nti Baganda bange, si bwe mugenda kukola ebyo Mukama by'atuwadde, atuwonyezza n'agabula mu mukono gwaffe ekibiina ekyarutabaala.\n24 Era ani anaabawulira mu kigamho ekyo? kuba omugabo gw'oyo aserengeta mu lutalo nga bwe guli, bwe gutyo bwe gunaabeera omugabo gw'oyo asigala ku bintu: banaagabana okwenkanankana.\n25 Awo olwatuuka okuva ku Iunaku olwo n'alifuula etteeka n'empisa eri Isiraeri ne leero.\n26 Awo Dawudi bwe yatuuka e Zikulagi, n'aweereza abakadde ba Yuda, mikwano gye, ku munyago ng'ayogera nti Laba ekirabo kyammwe eky'oku munyago gw'abalabe ba Mukama;\n27 abo abaali mu Beseri, n'abo abaali mu Lamosi eky'obukiika obwa ddyo, n'abo abaali mu Yattiri;\n28 n'abo abaali mu Aloweri, n'abo abaali mu Sifumosi, n'abo abaali mu Esutemoa;\n29 n'abo abaali mu Lakali, n'abo abaali mu bibuga eby'Abayerameeri, n'abo abaali mu bibuga eby'Abakeeni;\n30 n'abo abaali mu Koluma, n'abo abaali mu Kolasani, n'abo abaali mu Asaki;\n31 n'abo abaali mu Kebbulooni, n'ebifo byonna Dawudi yennyini n'abasajja be gye baamanyiiranga okubeera.\nSawulo afiira mu lutalo e batabani be\n1 Awo Abafirisuuti ne balwana ne Isiraeri: abasajja ba Isiraeri ne badduka mu maaso g'Abafirisuuti, ne bagwa nga battiddwa ku lusozi Girubowa.\n2 Abafirisuuti ne bacocca Sawulo ne batabani be; Abafirisuuti ne batta Yonasaani ne Abinadaabu ne Malukisuwa, batabani ba Sawulo.\n3 Olutalo ne lumuba bubi Sawulo, abalasi ne bamutuukako; ne yeeraliikirira nnyo olw'abalasi.\n4 Awo Sawulo n'agamba oyo eyatwalanga ebyokulwanyisa bye nti Sowola ekitala kyo onfumitire ddala nakyo; abatali bakomole abo baleme okujja ne banfumita ne banswaza. Naye eyaiwalanga ebyokuiwanyisa bye n'agaana; kubanga yatya nnyo. Sawulo kyeyava addira ekitala kye n'akigwako.\n5 Awo eyatwalanga ebyo okulwanyisa bye bwe yalaba Sawulo ng'afudde, era naye n'agwa ku kitala kye n'afiira wamu naye.\n6 Sawulo n'afa bw'atyo, ne batabani be bonsatule, n'oyo eyatwalanga ebyokulwanyisa bye, n'abasajja be bonna, ku lunaku olwo wamu.\n7 Awo abasajja ba Isiraeri abaali emitala w'ekiwonvu n’abo abaali emitala wa Yoludaani bwe baalaba abasajja ba Isiraeri nga badduse, ne Sawulo ne batabani be nga bafudde, awo ne baleka ebibuga ne badduka; Abafirisuuti ne bajja ne babibeeramu.\n8 Awo olwatuuka enkya Abafirisuuti bwe bajja okunyaga abafu, ne basanga Sawulo ne batabani be bonsatule nga bagudde ku lusozi Girubowa.\n9 Ne bamusalako omutwe, ne bamuggyako ebyokulwanyisa bye, ne batuma mu nsi ey'Abafirisuuti enjuyi zonna, okubuulira ebigambo ebyo mu masabo omwali ebifaananyi byabwe ne mu bantu.\n10 Ne bateeka ebyokulwanyisa bye mu nnyumba ya Baasutaloosi: ne basiba omulambo gwe ku bbugwe ow'e Besusani.\n11 Awo We Yabesugireyaadi bwe baamuwulirako ekyo Abafirisuuti kye baakola SawuIo,\n12 awo abazira bonna ne bagolokoka ne batambula ne bakeesa obudde ne baggya omulambo gwa Sawulo n'emirambo gya batabani be ku bbugwe w'e Besusani, ne bajja e Yabesi ne bagyokera eyo.\n13 Ne baddira amagumba gaabwe, ne bagaziika wansi w'omumyuliru e Yabesi ne basiibira ennaku musanvu.


Poliisi egaanye ekivvulu kya Chameleone e Bukomansimbi - Radio Simba, The Best Luganda Station in the World !\nPoliisi egaanye ekivvulu kya Chameleone e Bukomansimbi\nNga wakayita enaku ntono nnyo ng’omuyimbi Joseph Mayanja aka Jose Chameleone yegasse ku Democratic Party Uganda – DP, Poliisi mu ttundutundu ly’e Masaka esazizaamu ebivvulu bye.\nOkusinziira ku Robert Nkuke aka Mutima, agamba nti Chameleone yabadde n’ebivvulu 3 e Mutukula n’e Kaliisizo mu Disitulikiti y’e Kyotera n’ekirala e Bukomansimbi ku wiikendi wabula Poliisi nebategeeza basooke ku kitebe ekikulu e Kampala bafune olukusa bwebaba baagala ayimbe. Wabula Nkukeke agamba nti luli kibadde nti olukusa olufuna okuva ku Poliisi y’omukitundu.\nNkuke agamba nti kino kyatandikidde ku kivvulu ekyabadde kirina okubeera e Bukomansimbi mu kisaawe ku lw’okutaano wabula Poliisi n’ezinda ekifo netandika okugoba abantu ababadde bayingidde nga basasudde 10,000/=.\nOno ye muyimbi ow’okubiri okugaanibwa okuyimba nga yegasse ku mubaka wa Kyaddondo East era Munnakisinde kya People Power – Uganda Robert Kyagulanyi Ssentamu aka Bobi Wine.\nPrevious Bobi Wine akomyeewo mu ggwanga\nNext Pulezidenti Museveni asiimye ttiimu y’eggwanga\nAbout 31 minutes ago from Radio Simba - Ennene 📻📻's Twitter via Simba Updates\nbobi wine ne banne bazeeyo mu arua